06 июл 2020, Тошкент вақти: 00:32\nЎзбекистон “Адолат” социал-демократик партияси 13 ноябр куни «LUKOIL UZBEKISTAN OPERATING COMPANY» амалдори – бош энергетик Иван Александрович Шилов Қашқадарё вилоят, Деҳқонобод туман, Жарқудуқ газ тайёрлаш мажмуаси ишчиларини ҳақорат қилгани юзасидан ташвиш билдирди.\nПартия матбуот хизмати томонидан тарқатилган баëнотда “олий қадрият ҳисобланган инсон қадрияти топталган” бу ҳолат юзасидан ҳуқуқни муҳофаза қилувчи масъул давлат органлар муносабатини сўралган.\nБаëнотда ëзилишича¸ бу ҳолат Ўзбекистон Республикаси Конституциясининг 13-моддасига зиддир.\n“Ўзбекистон “Адолат” социал-демократик партияси видеотасвирда гавдаланган ҳолат юзасидан қонун ҳужжатларида белгиланган тартибда суриштирув ишлари олиб бориш, хизмат ваколати доирасидан четга чиққан мансабдор шахснинг жиноий ёки маъмурий жавобгарлик масаласини муҳокама қилиш, натижаси ҳақида оммага хабар бериш зарурлигини қайд этади” дейилади баëнотда.\n“Адолат” партиясининг 13 ноябрдаги баëнотига сабаб бўлган воқеа ҳақида Озодлик 11 ноябрь куни чоп қилган эди:\nЎзбекистон «ЛУКОЙЛ» ОАЖ (Оммавий Акциядорлик Жамияти) амалдори Қашқадарё вилоят, Деҳқонобод туман, Жарқудуқ газ тайёрлаш мажмуаси ишчиларини ҳақорат қилди.\nҲақоратланган ишчилардан бирининг Озодликка айтишича, воқеа икки ҳафта олдин юз берган. Ишчилар маҳаллий мулозимларга қилган шикояти натижа бермагани боис, Озодликка мурожаат қилишга қарор берганини айтишди. Улар иддаоларининг тасдиғи сифатида Озодликка видео ҳам тақдим этди.\nОзодлик гаплашган Жарқудуқ газ тайерлаш мажмуасида ишлайдиган деҳқонободлик бошқа ишчилар ҳам "рус амалдор уларни ҳақоратлаганини" тасдиқлади.\nИшчиларни ҳақорат қилаëтган кишининг "LUKOIL UZBEKISTAN OPERATING COMPANY" бош энергетиги Иван Александрович Шилов эканлигини Озодлик аниқлади.\nТилга олинган корхона расмийси Камолиддин Носиров Озодлик саволларини диққат билан эшитди.\nМулозим Иван Александрович Шиловнинг “Лукойл” ширкатининг Тошкентдаги офисида ўтирадиган бош энергетик эканлигини тасдиқлади.\nВоқеани инкор қилмаган мулозим шикоят ëзган деҳқонободлик ишчиларнинг исм-фамилияси билан қизиқди. Бу маълумотни ола олмаган Носиров “Бундай шикоятлар кўп. Видеони ҳам қўшиб электрон почтамизга ариза берсангиз, жавоб берамиз” деган гап билан мулоқотга якун ясади.\nОзодлик тасарруфидаги 1 минуту 47 секундлик видеотасвирда яйдоқ далада атрофи тиканли сим билан ўраб олинган маъмурий бино кўринади.\nБошига "Лукойл" логоси туширилган оқ каска кийган рус тилида гапирувчи кўзойнакли киши¸ худдди шундай каска кийган ишчиларни сўкаëтгани акс этган.\nАввалига видеодаги одам компьютер ëнида ўтирган ва гапиришидан ўзбек экани тушунилган ходимни тергайди. Хаитов деган ходимга чора кўрилишини айтади.\nХодим қўлидаги ҳужжатлар кадрда кўринади. Хужжатлар катталаштирилганида Ўзбекистон «ЛУКОЙЛ» ОАЖ деган ëзувлар кўринди.\nХодимни тергаëтган амалдор бино эшигидан чиқиб кўчада анча вақт бақириб-чақириб туради. Амалдор унинг олдида турган маҳаллий ишчиларни “толпа баранов" ("қўй подаси”) дея ҳақорат қилади. Шунингдек, амалдор маҳаллий ишчиларга қарата “Идите домой б...дь, на х... в свой кишлак” дея дағдаға қилади.\n"Лукойл" логотипли каска кийган амалдор 1 минуту 47 секундлик видеотасвир мобайнида “фоҳиша” ва “жинсий аъзо” мазмунини берадиган сўкиш сўзларни 20 мартадан кўпроқ ишлатган.\nЎзбекистон «ЛУКОЙЛ» ОАЖ кадрлар бўлими мулозими, вазифасида матбуотга гапириш ҳуқуқи бўлмагани боис, исмини айтмасдан, видеони Озодлик учун шарҳлашга рози бўлди.\nСуҳбатдошга кўра видеода “LUKOIL UZBEKISTAN OPERATING COMPANY”га оид Ҳисор газ ишлаб чикариш цехи акс этган:\n- Видео Қашқадарё вилоят, Дехконобод туман, Жарқудуқ газ тайерлаш мажмуасида олинган.Видеодаги сўкинаëтган кишининг исми Иван Александрович Шилов. У Россиянинг Пермь шахридан келган. Тошкентда офисда ўтиради. «LUKOIL UZBEKISTAN OPERATING COMPANY» бош энергетиги лавозимида ишлайди.\nСуҳбатдошга кўра, бу видео ишчилар орасида тарқалган. Унинг яна айтишича¸ видео ташқарига чиқиб кетмаслигини таъминлаш учун ширкат раҳбарияти ишчилардан тилхат олган.\nМаҳаллий ишчилардан бирининг айтишича¸ “ширкатда рус тилини яхши билмайдиган маҳаллий ишчиларнинг устидан кулиб камситиш ва арзимаган сабаб билан ишдан бўшатиш” практикаси мавжуд.\nЎзбекистонлик ишчиларини ҳақоратлаган бош энергетик Иван Шилов билан боғланишнинг имкони бўлмади. Унинг воқеа юзасидан ҳар қандай шаклдаги изоҳини Озодлик эшитишга ва эшиттиришга тайёр.\nГаз ишлаб чиқарувчи Россия ширкати\nГаз ишлаб чиқариш Ўзбекистон «ЛУКОЙЛ» ОАЖ (Оммавий Акциядорлик Жамияти) фаолиятининг асосий йўналишларидан бири деб ҳисобланади.\n«ЛУКОЙЛ» ОАЖ Ўзбекистон ҳудудида ўз фаолиятини «Кандим-Хаузак-Шади», «Жануби-Ғарбий Гиссар» ва «Орол» лойиҳалари бўйича Маҳсулотни тақсимлаш келишувлари (МТК) асосида амалга оширмоқда. «Ўзбекнефтегаз» Миллий холдинг компанияси (МХК) мазкур лойиҳалар бўйича Компаниянинг стратегик ҳамкоридир.\nЎзЛиДеП бўлажак сайловдаги ғалабаси нақд эканини иддао қилди\nСУРХОНДАРЁ – “Шарғункўмир” АЖ раҳбарияти қонуний ҳақини талаб қилган ходимларга тазйиқ ўтказмоқда” (ВИДЕО)\nСамарқанддаги қурилиш майдонида ўзбек ва турк қурувчилари ўртасида катта жанжал чиқди (ВИДЕО)


UWC Uzbekistan - UWC Mostar\nUWC қандай ташкилот?\nUWCнинг таълим модели ва тамойиллари\nUWC Мактаб ва коллежлари\nМактаб ва коллежлар\nЎқишдан ташқари фаолият\nТалабалар ҳақида ғамхўрлик\nЎқишга кирувчилар учун талаблар\nЎқишга киришнинг муддати ва тартиби\nТавсия қилиш ва таълимни молиялаштириш\nОнлайн-ариза қандай тўлдирилади\nБосния ва Герцоговина\nТалабалар сони: 200 нафар\nТалабалар ёши: 16 дан 19 ёшгача\nКоллеж 1990 йилларда Босния ва Герцеговина ҳамда қўшни Болқон давлатларида бўлган уруш чоғида этник тўқнашувлар рўй берган Мостар шаҳрида жойлашган. Бугунги кунда UWC Mostar бу Бирлашган дунё коллежлари (United World Colltges) тизимидаги ягона мактаб бўлиб, уруш тугагандан кейин, мазкур минтақада очилган. Коллежнинг мақсади “ Босния ва Герцеговина жамиятининг бирлаштириш учун янги авлодни билим, маҳорат, етакчилик сифатлари ва халқаро қадриятлар билан тарбиялаб, ҳозиргача этник белгиларга кўра бўлинганларни бир жойга тўплаб, мамлакатни ХХI аср давомида гуллаб яшнашга йўналтиришдир”.\nНоёб учта хусусият\nUWC Mostar – бу этник можароларни бошидан кечирган жамиятни қайта тиклашдек аниқ мақсадга эга UWC тизимидаги биринчи коллеж. Коллежда турли миллатлар орасидаги фарқни тушуниш ва қабул қила билиш, шунингдек тенглик, толерантлик ва танқидий фикрлаш тамойилларига риоя қилишга ўргатади.\nМаҳаллий ҳамжамият UWC Mostar мактабини асосини талабалар ва маҳаллий аҳоли ўртасидаги бирликдаги ҳаракат ташкил этади. Талаба ва ўқитувчилар Мостар ва бошқа ҳудудларда яшовчи аҳоли иштирок этадиган йиллик лойиҳаларни ташкил этадилар.\n“Ҳаракатдаги таълим” жамғармаси UWC Mostar мактаби “Ҳаракатдаги таълим” жамғармаси (Foundation Education in Action) томонидан таъсис этилган бўлиб, Босния ва Герцеговинада таълим соҳасидаги ислоҳотларни амалга ошириш, юқори малакали ўқитувчиларни тайёрлаш ҳамда амалда объектив синовлар ўтказишдан фойдаланиш ва таълим соҳасида янги ва илғор бўлган дастур ва усулларни қўллаш унинг вазифаларидан саналади.\nUWC Mostar мактабида таълим Халқаро бакалавриат дипломлар дастури International Baccalaureate Diploma Program (IBDP) асосида олиб борилади. Бу ерда стандарт фанлар билан бирга коллеж талабалари Босния ва Хорватиянинг адабиёти, антропология, иқтисодиёт, экология тизими ва тасвирий санъатни ҳам ўрганиш имкониятига эга.\nUWC Mostar мактаби барча муҳим умумшаҳар тадбирларда иштирок этади. Улардан бири – кўча санъати фестивали бўлиб, унда Мостарнинг барча томонларидан келган ёшлар шаҳар муҳитини янада жонлаштириш мақсадида баҳамжиҳат ижод билан шуғулланадилар. Улар уруш бошлангунга қадар шаҳарда мавжуд бўлган муҳитни тиклаш тадбирларида қатнашадилар. Ҳар йили кўча санъати фестивали UWC Mostar мактабининг бу йўналишдаги муҳим ва барчани бирлаштирувчи тадбирларидан бири бўлиб, у қобилиятли ёшларга турли гуруҳларга бўлиниб кетган, унчалик яхши бўлмаган ўзаро муносабатни тиклаш ва ижодий жараёнларда биргаликда қатнашиш имконини беради.\nКоллеж туфайли Мостар шаҳрида Босния ва Герцеговинада илк маротаба БМТ модели ташкил этилди. Коллеж йилда бир марта ўтказиладиган Қишги санъат фестивалини ташкил этади. Бунда шаҳарнинг кўпгина майдонларида талабаларнинг янг яхши ишлари намойиш этилади.\n2010 йилдан бошлаб коллеж талабалари Босния ва Герцеговинани робототехника йўналиши бўйича ўтказиладиган халқаро мусобақалар (FIRST Robotics Competition) да иштирокини таъминлайди. Бу эса, йигит ва қизларни фан, техника, технология ва математикага қизиқишларини янада оширади. Натижада улар кўпгина мусобақаларда қатнашиб, совринли ўринларни олган.\nUWC Mostar мактаби Босния ва Герцеговина ҳамда бошқа давлатлардан келган юқори синф ўқувчилари учун “Ўзгаришлар тўлқини” (Waves for Change) номли қисқа муддатли курсларни ташкил этиб, унда иштирокчилар ижтимоий ислоҳотлар масалалари ва куч илатилмайдиган сиёсий норозилик усулларини етакчи маҳаллий ва фаол халқаро сиёсатчилар билан муҳокама этади.\nUWC Mostar га хос турли маданият ва бой анъаналар шаҳарнинг тарихий ғарбий қисмида, шунингдек жанубий қисмида жойлашган ётоқхоналарда ёрқин акс этган. Ўқиш Мостар марказида жойлашган шаҳар гимназиясида бўлади. Бу гимназия илмий лаборатория, кенг ва ёруғ кутубхона ҳамда катта мажлислар залидан UWC Mostar билан бирга фойдаланади. Гимназиянинг спорт инфраструктураси, жумладан спорт зали, футбол ва гандбол ўйнаш учун майдон, волейбол майдони, югуриш йўлаклари ва узунликка саклаш йўлагидан UWC Mostar мактаби талабалари ҳам фойдаланадилар. Коллежнинг қвҳвахонаси ўқув биноларига яқин жойлашган. Бадиий ва театр студиялари ҳамда мусиқа хонаси “Мусала” ётоқхонасидан ўрин олган.\nUWC Mostar мактаби Босния ва Герцеговинанинг жанубидаги Мостар шаҳрида жойлашган. Хорватия ва Черногория чегарасидаги қулай, хушҳаво жойда жойлашгани боис шаҳарга кўплаб саёҳатчилар келади. UWC Mostar мактаби – Жанубий-шарқий Европадаги UWC ҳаракатининг ягона коллежи ҳисобланади.\nҚабул қилиш тартиби\nНомзодлар ўқишга кириш учун ўз давлатларида жойлашган миллий қўмиталар орқали ариза беришлари мумкин. Муҳожирлар фарзандларида Босния ва Герцеговинадаги бошқа халқаро мактабларда ўқиш имконияти бўлмагани боис улар мазкур коллежга тўғридан тўғри ариза бера оладилар.\nБу жойда ходимлар билан танишиш мумкин\nБу жойда директор билан танишиш мумкин\nUWC Costa Rica Коста-Рикада олдин амал қилган Герман Гмайнер Халқаро SOS к...\nЛи По Чун (UWC, Гонконг)\nUWC LPC 1992 йил сентябрь ойида илк маротаба талабалар учун ўз эшикларини...\nUWC South East Asia (UWCSEA) мактаби 1971 йилда Сингапур давлати бош вазир...\nКоллежни ташкил этиш ғояси 2006 йили ижтимоий тадбиркорлар Рубен Варданян ва Вер...\nUWC Pearson College – бу Канадада энг глобал йўналтирилган мактабдир...\nUWC Changshu China - Хитой қитъасидаги биринчи UWCнинг коллежи...\n2019 йилнинг 1 августидан бошлаб UWC East Africa (UWCEA) расмий тарзда UWCнинг 1...\nФриули-Венеция-Жулия Италиянинг ўзига хос минтақаси бўлиб, бу жойда немис, лотин...\nUWC USA коллежига саховатли Арман Хаммер томонидан асос солинган. Бу колле...\nЖанубий Африкадаги Waterford Kamhlaba UWC коллежи Жанубий Африкада адолатс...\nКоллеж тарихи 1997 йилда Ҳиндистоннинг Mahindra &Mahindra корпорациясидаги Х...\nUWC Pobert Bosch College – бу Германиядаги UWCнинг миллий қўми...\nUWC Таиланд 2009 йилда Пхукет халқаро академияси (Phuket International Academe)...\n1962 йилда асос солинган UWC Atlantic College - UWC тизимининг биринчи коллежи б...\nКоллеж 1990 йилларда Босния ва Герцеговина ҳамда қўшни Болқон давлатларида бўлга...\nUWC ISAK Япония - UWCнинг энг янги коллежи ҳисобланади. 2017 йилнинг кузид...\nUWC Red Cross Nordic фундаментал асосини қуйидаги жиҳатлар: Скандинавия, гуманит...\nUWC Maastricht - интеграциялашган кўп маданиятли мактаб бўлиб, унда...


Француз бизнеси Қозоғистонга келишни истайди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nФранцуз бизнеси Қозоғистонга келишни истайди\nФранцуз сиёсатчилари Париж тадбиркорлари учун Қозоғистон билан учрашув-танишув кечаси ташкил қилдилар. Тадбирда бизнинг элчи Жан Ғалиев инвестиция имкониятлари ва иқтисодиётнинг асосий кўрсаткичлари ҳақида сўзлаб берди. Бундан ташқари, у Республикага сармоя киритишнинг 10 сабабини айтиб ўтди. Улар қаторида юксак даромад ва истиқбол, француз компанияларининг Қозоғистондаги муваффақиятли тажрибаси, давлатимизнинг инвестициялардан юксак манфаатдорлиги ва шу билан бирга, инвесторларга бериладиган қатор кафолатлар ҳам бор.\nЭЛЕН КОНВЕЙ-МУРЕ, ФРАНЦУЗ РЕСПУБЛИКАСИ СЕНАТОРИ:\n- Франсуа Миттеран, Франсуа Олланд каби президент Макрон ҳам Франция ва сизнинг мамлакат ўртасидаги мустаҳкам алоқаларни давом эттирмоқда. Биз учрашиб туришимиз, биргаликда ишлашимиз, ҳамкорлик қилишимиз зарур. Франция Қозоғистонда корхоналар даражасида анча танилган, бу эса технологиялар бериш орқали иқтисодий ривожланишда иштирок этиш имконини яратади. Биз шу шаклда биргаликда иш юритиш устида ишлаяпмиз.\nЖАН-МАРИ КАМБАСЕРЕС, ИЖТИМОИЙ ИҚТИСОДИЙ КЕНГАШ СЕКЦИЯСИ ПРЕЗИДЕНТИ:\n- Мен Қозоғистонга тез-тез бориб тураман ва ҳар бир босқичда Қозоғистон Президентининг қарорларига мувофиқ юз бераётган ривожланишни кузатаман. Шулардан бири – халқаро молиявий марказ барпо этилиши. Мен бу ташкилот корхона раҳбарлари даражасида бўлган барча гуруҳ аъзолари учун фойдали эканлигини кўриб турибман. Улар Қозоғистонни яхшироқ билиб олади, мен эса бу заминда жуда кўп имконият мавжудлигига ишонаман.\nРеспубликадаги мўътадил инвестицион иқлим ҳақида бельгиялик тадбиркорлар ҳам гапирмоқда. Улар бизнес юритишга қулайлиги жиҳатидан Жаҳон банки рейтингларига кўра жаҳоннинг илғор ўттизлигига кирган мамлакатнинг жаҳон стандартларига мувофиқлигини таъкидлашади. Тадбиркорларни биринчи навбатда инновацияларни ривожлантиришга доир шарт-шароитлар қизиқтиряпти.\nЙОХАН ФОКЕ, ТИББИЙ КОМПАНИЯ МЕНЕЖЕРИ:\n- Биз олтита – Астана, Алмати, Ақтўбе, Семей ва Ўскемендаги онкологик марказда инновациялар ва янги технологияларни ривожлантириш бўйича компаниялар билан ҳамкорлик қиламиз. Бу рўйхатга яқин келажакда Павлодар ҳам киради, деган умиддамиз. Ушбу марказлар тиббиёт ходимларига таълим берамиз. Бу иш, бизнинг фикримизча, Президент Назарбоев ташаббуси билан бошланган «Саncer-care» давлат онкологик дастурининг муҳим бир қисми ва биз бу дастур рўёбга чиқарилишида муҳим роль ўйнаймиз.\nФранцияБельгияПарижҚозоғистонЖан ҒалиевФранцуз бизнесифранцуз компаниялари\nҚХА – тотувлик учун масъул


«Қайнсинглим туфайли оиламиз нотинч» | Бир пиёла чой\n← Каъбанинг машҳур қора ёпинчиқ дизайни янгиланди (Фото)\nДаҳшат! Ҳиндистонлик қиз селфи туфайли бош териси ва сочларидан айрилди! →\n— Икки йил аввал турмушга чиқдим. Эрим билан муносабатларимиз яхши. Айниқса, фарзандли бўлганимиздан кейин бир-биримизни яхшироқ тушуна бошладик. Аммо шу кунларда ўзим тенги қайнсинглим ўзгариб қолди. Қўлини совуқ сувга урмаса-да, мен қилган ишларнинг айбини топишга уста. Жанжал чиқмасин деб, айтганларини индамай қиламан. Бироқ мен юмушларимни бажараётган вақтимда қайнонамнинг ўғлимни ўйнатиб ўтиргани ҳам қайнсинглимга малол келади. Тўғри, қайнонам мен томон бўлиб, «Ишларини қилиб олгунча қараб турсам, набирамни суйиб кийимчаларини ювсам, ювибман-да, сен аралашма», деганида онасини ҳам қаттиқ койиб берди. Авваллари иккимиз қалин дугона, сирдош эдик. Нима сабабдан ўзгариб қолганига сира тушунолмаяпман. Яқинда фотиҳаси бўлди, бир ойдан кейин тўй. Наҳотки, кетиш олдидан барчанинг дилини хуфтон қилиш шарт бўлса?\nЗуҳро, 24 ёш, Фарғона вилояти.\nҚайнонажон: — Тўй ташвишлари билан юрган қизга икки гап кўп, бир гап кам ҳозир. Шунинг учун чиройли муомалангизни қилаверинг. Қайнисинглингизга янга эмас, ўз опасидек меҳр-оқибат кўрсатинг. Сепида камчилик сезсангиз, хўжайниннгиз ва қайнонангиз билан бамаслаҳат тўлдиришга ҳаракат қилинг. Биласиз-ку, айрим аёлларни шундай йўл билан ҳам кўнглини олиш мумкин. Қолаверса, келинликда қилинган яхшилик ва хадяларни аёл киши бир умр ардоқлаб, эслаб юради. Ҳа, қизим, янга, келинойи бўлиш осонмас. Ҳар гапни эрингизга айтиб, эт ва тирноқни айириб қўйманг. Ақлли, доно ва ҳар бир ишни тадбирини биладиган зукко оила бекаси бўлинг.\nРуҳшунос: — Синглим, сиз ўзингизни дунёдаги энг бахтли келинлар қаторига қўшсангиз бўлади. Меҳрибон турмуш ўртоқ, самимий қайнонангиз бор. Қайнсинглингизни эса асло оилангизга раҳна солишга уринаётган инсон деб қабул қилманг. Чунки у эрта-индин ота ҳовлисидан учирма бўладиган қиз. Ўйлашимча, қайнснглингиз бироз эркароқ бўлиб, аввалгидек онасининг меҳрига қона олмаётганидан ўзини шундай тутаётган бўлиши мумкин. Чунки энди бор эътибору меҳр сизнинг фарзандингизга қаратилганда. Бундай вазиятда сиздан талаб қилинадиган ягона нарса қайнонангиз ва эрингизнинг кўнглини қолдирмасликдир. Бунинг учун эса ҳар қандай вазиятда ҳам қайнсинглингизни уларга ёмонлай кўрманг.


Фарғона вилоят адлия бошқармаси ҳамда туман (шаҳар) адлия бўлимларига жисмоний ва юридик шахслардан келиб тушган мурожаатлар, уларнинг ҳал этилиши юзасидан ўтказилган таҳлилий маълумот\nФарғона вилоят адлия бошқармаси ҳамда тизимдаги туман (шаҳар) адлия бўлимларига 2019 йил I ярим йиллиги давомида келиб\nтушган мурожаатлар ва уларнинг кўриб чиқилиши\n2019 йил 12 июль Фарғона шаҳар\nФарғона вилоят адлия бошқармаси Ташкилий-назорат ва таҳлил ишлари бўлими томонидан бошқарма таркибий бўлинмалари ҳамда туман (шаҳар) адлия бўлимларига (кейинги ўринларда адлия бўлимлари деб юритилади) 2019 йилнинг I ярим йиллиги давомида мурожаатлар келиб тушиши ва уларнинг кўриб чиқилиши ҳолати таҳлил қилиб чиқилди. Таҳлил бошқарма таркибий бўлинмалари ва адлия бўлимлари томонидан тақдим этилган маълумотлар асосида ўтказилди.\nБошқарма таркибий бўлинмалари ҳамда адлия бўлимларига ўтган ярим йилликда жами 4845 та мурожаат келиб тушган. Мурожаатларнинг\n4591 таси (94,7 %) ҳал этилган, яъни 3819 та (83,1%) мурожаат қаноатлантирилган, 769 та (16,7%) мурожаат натижаси бўйича ҳуқуқий тушунтириш берилган. Келиб тушган мурожаатларнинг 184 таси\n(3,7%) тегишлилиги бўйича юборилган, 4 таси кўрмасдан қолдирилган,\n3 таси рад этилган, 76 таси (1,5 %) кейинги чоракка қолдиқ бўлиб ўтган.\nЎтган даврда бошқарма ва тизимдаги адлия бўлимларига 2480 та шикоят келиб тушган бўлиб, уларнинг 2370 таси (95,5 %) ҳал этилган, шундан 987 таси (41,6%) жойига чиқиб ўрганилган. Ҳал этилган шикоятларнинг 2013 таси (85%) қаноатлантирилган, 356 тасига\n(15%) нисбатан ҳуқуқий тушунтириш берилган. Келиб тушган шикоятларнинг 79 таси (3,1%) тегишлилиги бўйича юборилган, 3 таси кўрмасдан қолдирилган, 1 таси рад этилган, 37 таси (1,4 %) кейинги чоракка қолдиқ бўлиб ўтган.\nБошқарма таркибий бўлинмаларига 279 та шикоят келиб тушган бўлиб, уларнинг 236 таси (84,5 %) ҳал этилган, 54 таси (23 %) жойига чиқиб ўрганилган. Ҳал этилган шикоятларнинг 97 таси (41,1 %) қаноатлантирилган, 139 тасига (58,8 %) нисбатан ҳуқуқий тушунтириш берилган. Келиб тушган шикоятларнинг 19 таси (6,8%) тегишлилиги бўйича юборилган, 2 таси кўрмасдан қолдирилган, 5 таси (1,7%) кейинги чоракка қолдиқ бўлиб ўтган.\nАдлия бўлимларига 2201 та шикоят келиб тушган бўлиб, уларнинг 2134 таси (97 %) ҳал этилган, шундан 933 таси (44 %) жойига чиқиб ўрганилган. Ҳал этилган шикоятларнинг 1916 таси\n(89,7%) қаноатлантирилган, 217 тасига (10,1 %) нисбатан ҳуқуқий тушунтириш берилган, 1 таси рад қилинган. Келиб тушган шикоятларнинг\n34 таси (1,5%) тегишлилиги бўйича юборилган, 1 таси кўрмасдан қолдирилган, 32 таси (1,4%) кейинги чоракка қолдиқ бўлиб ўтган.\nАдлия бўлимларига 2019 йил I ярим йилликда келиб тушган шикоятларнинг 28 таси адлия бошқармаси орқали юборилган.\nЎтган даврда адлия бўлимлари томонидан 25 та шикоят мутахассислар жалб қилиш механизми орқали ҳал этилган.\nШикоятларни кўриб чиқиш натижалари бўйича жами 193 та, шундан адлия бўлимлари томонидан жами 178 та тақдимнома киритилган.\nШикоятларни кўриб чиқиш натижалари бўйича жами 346 та\n677 647 минг сўмлик, шундан адлия бўлимлари томонидан судларга жами 461 285 минг сўмлик 314 та даъво аризалари (шунингдек аризалар) киритилиши таъминланган.\nШунингдек, шикоятларнинг қаноатлантирилиши натижасида вилоят бўйича жами 42 та маъмурий жавобгарликка тортиш юзасидан таклифлар берилган.\nАдлия бўлимлари томонидан шикоятларни кўриб чиқилиши натижаси бўйича жиноий жавобгарликка тортиш юзасидан 6 та таклифлар киритилган.\n180 та бошқа турдаги таъсир чоралари қўлланилган.\nКиритилган барча таъсир чоралари асосида вилоятда жами 52 нафар шахслар интизомий жавобгарликкка тортилган. Шундан 3 нафари билан меҳнат шартномаси бекор қилинган. 2019 йил I ярим йиллик якуни ҳолатига 9 нафар шахслар маъмурий жавобгарликка тортилган. Давлат органлари ва ташкилотлари томонидан қабул қилинган 9 та ҳужжат бекор қилинган ёки ижроси тўхтатилган. Биринчи ярим йилликда 419 436 минг сўм миқдордаги сумма ундирилишига эришилган.\n631 та (25,4%) шикоят меҳнат низолари юзасидан (шундан 338 таси ойлик иш ҳақи олиш масаласида бўлган), 461 та (18,5%) шикоят уй-жойга доир қонун ҳужжатлари ижроси юзасидан, 275 та (11%) шикоят ижтимоий ҳимояга доир қонунлар ижроси юзасидан, 270 та (10,8%) шикоят ерга доир қонун ҳужжатларига оид, 91 та (3,6%) шикоят коммунал тўловлар юзасидан, 84 та (3,3%) шикоят таълимга доир қонун ҳужжатлари ижроси юзасидан,\n64 та (2,5%) нотариатга оид қонун ҳужжатлари ижроси юзасидан, 31 та (1,2%) шикоят банклар фаолиятига оид, 22 та давлат хизматлари кўрсатиш соҳасида, 13 та суд қарорлари юзасидан келиб тушган.\nЎз навбатида қаноатлантирилган шикоятларнинг хусусияти ҳам умумий келиб тушган шикоятлар хусусиятига мутаносиб равишда кўрсаткичга эга бўлган. Хусусан, жами қаноатлантирилган шикоятларнинг 595 таси (29,5%) меҳнат низолари юзасидан (шундан 326 таси ойлик иш ҳақи олиш масаласида), 413 таси (20,5%) уй-жойга доир қонун ҳужжатлари ижроси юзасидан, 231 таси (11,4%) ижтимоий ҳимояга доир қонунлар ижроси юзасидан, 223 таси (11 %) ерга доир қонун ҳужжатларига оид,\n80 таси (3,9%) коммунал тўловлар юзасидан, 71 таси (3,5%) таълимга доир қонун ҳужжатлари ижросига оид бўлган.\nЎтган даврда бошқарма ва тизимдаги адлия бўлимларига 2365 та ариза келиб тушган бўлиб, уларнинг 2221 таси (93,9 %) ҳал этилган, шундан 10 та ариза мутахассислар жалб қилиш йўли билан ҳал этилган. Ҳал этилган аризаларнинг 1806 таси (81,3%) қаноатлантирилган, 413 тасига\n(18,5%) нисбатан ҳуқуқий тушунтириш берилган. Келиб тушган аризаларнинг 105 таси (4,4%) тегишлилиги бўйича юборилган, 1 таси кўрмасдан қолдирилган, 2 таси рад этилган, 39 таси (1,6 %) кейинги чоракка қолдиқ бўлиб ўтган.\nБошқарма таркибий бўлинмаларига 395 та ариза келиб тушган бўлиб, уларнинг 33 таси ҳал этилган. Ҳал этилган аризаларнинг 94 таси қаноатлантирилган, 239 тасига нисбатан ҳуқуқий тушунтириш берилган. Келиб тушган аризаларнинг 38 таси тегишлилиги бўйича юборилган, 25 таси кейинги чоракка қолдиқ бўлиб ўтган.\nАдлия бўлимларига 1970 та ариза келиб тушган бўлиб, уларнинг\n1888 таси ҳал этилган. Ҳал этилган аризаларнинг 1712 таси қаноатлантирилган, 174 тасига нисбатан ҳуқуқий тушунтириш берилган,\n2 таси рад қилинган. Келиб тушган аризаларнинг 67 таси тегишлилиги бўйича юборилган, 1 таси кўрмасдан қолдирилган, 14 таси кейинги чоракка қолдиқ бўлиб ўтган.\nШунга кўра туман (шаҳар) адлия бўлимлари бошлиқларига:\n- ҳуқуқий онг ва ҳуқуқий маданиятни юксалтириш ишларини мурожаатларнинг келиб тушиш соҳаси ҳамда ташкилот ва муассасаларда юзага келаётган қонунбузилиш ҳолатларининг хусусиятидан келиб чиққан ҳолда олиб бориш ишларини изчил давом эттириш;\n- мурожаатлар кўриб чиқилишида қонун бузилиш ҳолатлари аниқланган тақдирда уларнинг бартараф этилиши ва келгусида такрорланишининг олдини олишга қаратилган таъсир чораларини қатъий қўллаб бориш тавсия этилади.\nУмумлаштириш маълумотномаси барча туман (шаҳар) адлия бўлимлари эътиборига етказилсин.


ИИББ «Бектўпи»даги ёнғин ҳақида маълумот берди! - 28 Июня 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Июнь » 28 » ИИББ «Бектўпи»даги ёнғин ҳақида маълумот берди!\n27 июнь куни соат 16.14 да Тошкент автомобиль ҳалқа йўлида жойлашган «Бектўпи қурилиш» МЧЖда ёнғин келиб чиққани ҳақида ўт ўчириш хизматига чақирув келиб тушди. Ёнғин хавфсизлиги хизмати ходимлари бир неча дақиқа ичида воқеа жойида ҳозир бўлишди. Соат 16.52 да ёнғин тўлиқ ўчириб бўлинди. Жабрланганлар ва қурбонлар йўқ.\nЁнғин натижасида омборхонанинг 200 кв. м. ери ёниб кул бўлган. У ерда гулқоғоз ва ламинат каби товарлар сақланар эди. Ёнғин сабаби ҳамда моддий зарар миқдори ўрганилмоқда.


Бразилия президенти G20 саммитидаги иштирокини бекор қилди\n08:46 / 29.06.2017\nБразилия президенти Мишель Темер "Катта йигирматалик" саммитида иштирок этиш учун Германияга сафарини бекор қилди. Бу ҳақда 28 июнда унинг маъмурияти маълум қилди.\nG20 саммити 7-8 июль кунлари Гамбургда бўлиб ўтади. Сафарнинг бекор қилинишининг расмий сабаблари маълум қилинмаган.\nТемер бу қарорни йирик коррупцион можаро негизида қабул қилди. 28 июнда Темерга қарши коррупция бўйича айбловлар мамлакат конгрессининг қуйи палатасига юборилган. Аввалроқ бош прокурор Родриго Жанот Темерга нисбатан "пассив коррупция" бўйича айблов эълон қилганди. Айбловлар олий судга юборилган ва Бразилия қонунчилигига кўра, энди депутатлар палатаси президентга қарши суд жараёнини бошлашга рухсат бериш-бермаслик учун овоз беришлари керак бўлади.\nСуд жараёнини бошлашга рухсат бериш учун депутатлар палатасининг учдан икки ёки 342 аъзосининг овози керак бўлади. Коррупция учун жазо 2 йилдан 12 йилгача озодликдан маҳрум қилишни ва жаримани ташкил қилади. Темер тарафдорлари ўзларида мавжуд бўлган овозлар билан бу қарорни тўсиш учун уларда имконият борлигига ишонмоқдалар.\nТемер гўшт ишлаб чиқарувчи JBS компанияси эгаси Жоэсли Батистага депутатлар палатасининг собиқ раҳбари Эдуард Куньяга Petrobras нефть компанияси атрофидаги коррупция иши бўйича "оғзини юмуқ сақлаши" учун 630 минг доллар тўлашга кўрсатма берганликда айбланмоқда.


Ё илм - ё фильм, ё наср - ё басир, ё назм - ё маразм\n13:51 17 Июл 2019\n17:21 20.11.2017 Ҳавола олиш\nШунча тарбиядан кейин тарбиясизлар қайдан пайдо бўлмоқда?\nТелевизорда кўп кўргансиз: мухбир кинотеатрнинг чиқиш эшиги олдида туриб, томошабинларни сўроққа тутади:\n— Фильм ҳақида фикрингиз?\nЎзбекистонда 225та хорижий фильмни олиб кириш, кўпайтириш ва тарқатиш тақиқланди\n- Яхши, тарбиявий аҳамияти бор! — дейди томошабин ҳиссиз овозда.\nЖавоб ҳакам ҳукм ўқигандай жаранглайди Тарбиявий аҳамияти бўлса, демак яхши кино, яхши асар!\nНима деган гап ўзи бу — тарбиявий аҳамияти бор?\nГоҳ-гоҳида кап-катта, обрўли мутахассислар ҳам телевизорга чиқиб, шунга ўхшаш фикр билдириб қолади. Адабий асарлар ҳақида ҳам шунга ўхшаш гаплар айтилмоқда.\nХуллас, ҳаммаёқда тарбия!\n© Flickr/ The Shopping Sherpa\nТеатр нуфузини қандай оширса бўлади? - Мирзиёев фикри\nСавол туғилади: кинони тарбияланиш учун кўрсак, театрга тарбия олиш учун борсак, бадиий асарларни тарбия учун ўқисак, нима шунчалар тарбиясизмизми? Ёки насиҳатбозлик комига тушиб, эстетик завқ олишни унутиб қўйдикми? Фильмни, спектаклни шунчаки, дам олиш, тўлқинланиш учун кўролмай қолдикми? Бадиий асарни руҳланиш, унда битилган сирли-сеҳрли оламга шўнғиб, хаёлот дунёсига кўчиб ўтиш учун ўқиёлмаймизми?\nСанъат ва адабиётни юмушга айлантириб қўйибмиз-да, унда!\nКинодан чиқиб, тарбия ҳақида гапиришлар фильмнинг ижобийлигини эмас, балки биз кинога тушишдан уялиб қолганимизни исботлайди, холос. Чунки шу гап билан овораи сарсон бўлиб киносаройга келганимизни оқламоқчи бўламиз.\nАсар ижодкорлари бу каби далилни келтирса, билаверингки, асарнинг насиҳатбозликдан бошқа ҳеч қандай жозибаси йўқ.\nСанъат ва адабиётнинг вазифаси кўп. Кўнгилочар, эстетик завқ бериш, дидни тарбиялаш, ахборот бериш ва ҳоказо.\nУлар қайси вазифани бажаришдан қатъий назар, параллел равишда тарбия функциясини амалга оширади. Чунки инсон ҳар қандай воқеа-ҳодиса, ахборотдан маълум хулосалар чиқаради, хулоса эса унинг онги, дунёқараши шаклланишида озиқ бўлади. Ҳатто энг разил ишлар ҳақидаги асарлар ҳам кишини яхшилик йўлида тарбиялайди.\nДейлик, Камью асарларининг қаҳрамонлари эгоист, ўзидан бошқани ўйламайдиган шахслар, баён этилаётган воқеалар ҳам бизнинг ахлоққа зид. Танқидчиларимиз уларни ғарб ахлоқи инқирозини фош этиш сифатида талқин этади. Демак, бу асарлар ўқувчига ёмон йўлни кўрсатиб, уни тўғри йўлдан юришга ундайди.\nНасиҳатни ёқтиришимиз бор гап. Буни Тоҳир Маликнинг ушбу йўналишдаги асарлари оммабоплигидан ҳам билса бўлади. Лекин "тарбияли-тарбияли" деявериб, халқни санъат ва адабиётдан узоқлаштириб юбордик. Ахир ҳеч ким, "театрга тушиб, бироз тарбия олиб келай", демайди-ку. Ҳатто бунақа ўйни кўнглигаям яқин йўлатмайди. Чунки бу дунёда ҳар қандай инсон ўзини тўлиқ тарбияланган ҳисоблайди. Бадиий асарларга, ҳеч бўлмаганда шу сўзни тиркамаганимизда, унинг мухлислари ҳозиргидан бироз кўпроқ бўлармиди?\nБиламиз-ку, ахлоқсизлик, тарбиясизликни тарғиб этувчи асар борки, мухлислари кўп. Синов учун бирор асарни ахлоқсизликда айблаб кўрайлик, эртасигаёқ мухлислари сони кескин ортади. Бир пайтлар афишасига "16 ёшга тўлмаганлар киритилмайди" деб ёзилган кинога томошабинлар оқиб келарди. Ана сизга тарбия!\nҚолаверса, бизнинг назаримиздаги тарбиявий асарларни фақат иқтидорсиз шахсларгина яратади. Ҳақиқий асар эса томошабинни, китобхонни унинг ўзига билдирмай тарбиялайди.\nЧустда ўқитувчиларни мажбурий меҳнатга жалб этилганлиги ҳақидаги хабарлар ўрганилмоқда\nЧустда ўқитувчилар таътил даврида мажбурий меҳнатга жалб этилган.\nМексикада Россия фуқаросига 37,5 йил қамоқ жазоси берилди\nРоссия фуқароси асоссиз равишда Мексика аҳолисини ҳақорат қилиб, уларга таҳдид қилади.\nТадбиркорларга молиявий ёрдам кўрсатиш жамғармасига раҳбар тайинланди\nТадбиркорлик фаолиятини ривожлантиришни қўллаб-қувватлаш давлат жамғармасининг асосий вазифаси кичик тадбиркорларга молиявий ёрдам кўрсатиш ҳисобланади.\n13:11Чустда ўқитувчиларни мажбурий меҳнатга жалб этилганлиги ҳақидаги хабарлар ўрганилмоқда\n13:07Мексикада Россия фуқаросига 37,5 йил қамоқ жазоси берилди\n12:27Тошкентда 14 ёшли қиз қуёш уриши оқибатида ҳушидан кетди\n12:15Саакашвили СССР даврида Украинада турмуш шароити яхшироқ бўлганини тан олди\n12:05Тадбиркорларга молиявий ёрдам кўрсатиш жамғармасига раҳбар тайинланди\nРостов-на-Дону шаҳрида Ўзбекистон бош консулхонаси очилди


Болалар ота-оналари билан Олмаотадаги ўйин майдончасида, 8 апрель. (Ксениа Бондаль)\nОЛМАОТА – Қозоғистон расмийларига Атирау вилоятида бошланғич таълимда диний сабоқ беришни тақиқловчи қонунни бузаётган бир нечта болалар боғчаси борлиги ҳақида хабар келиб тушган.\nВилоятда Қозоғистон Республикасининг «Диний фаолият ва диний ташкилотлар тўғрисида»ги қонунини бузаётган камида 5 та мактабгача таълим муассаси бор», деб маълум қилди Атитау вилоятининг дин ишлари бўйича бошқармаси раиси Кайролла Кошгалиев.\n«Мазкур муассасалар бизнинг умумий таълимга оид давлат дастурини тан олмайди», деди у ўз манбаларига асосланиб.\n«Уларда болаларга мусиқа, тасвирий санъат, пластилиндан буюм ясаш дарслари ўтилмайди, миллий анъаналар эътиборга олинмайди. Бунинг ўрнига, болаларга Қуръон тиловати ўргатилмоқда».\nКошкалиев мазкур иш юзасидан январь ойида текширув бошлаган ва Атирау аҳолиси билан суҳбатлашган. Унинг сўзларига кўра, суҳбат асносида дин ишлари бўйича бошқарманинг хавотирлари ўз тасдиғини топган.\nМаҳаллий журналистлардан бирининг Кошкалиевга айтишича, у яшайдиган кўчада шундай боғча бор. Фарзандларини бу ерга олиб келадиган оталар соқол қўйган ва калта шим кийган, оналар эса - ёпиқ исломий либосда келишади.\n«Тарбиячиларнинг кўриниши ҳам худди шундай. Улар фақат диний либосларда юришади», дейди Кошкалиев.\n«Афсуску, Қозоғистондаги бирорта давлат муассасасида, жумладан, вилоят таълим департаментида ҳам болалар боғчаларида текширув ўтказиш ваколати йўқ», дейди у.\nКошкалиев юзага келган вазиятни «жуда хавфли» деб атаган.\n«Бу каби таълим муассасида тарбияланувчи болаларганоанъанавий диний қарашларнинг сингдирилишихавфи мавжуд», деди у.\n30 январь куни Кошкалиев Дин ишлари ва фуқаролик жамияти масалалари вазирлигига ўз хавотирларини изҳор қилиб мактуб йўллаган.\n«Менга вилоят прокуратураси, ички ишлар департаментидан қўнғироқлар бўла бошлади», деди у. «Улар мен берган маълумотлар билан қизиқмоқдалар».\n«Улар мендан «бундай маълумотларни беришдан қўрқмайсизми» деб сўрашди. Мен уларга қўрқмаслигимни, аксинча, бу масала расмийлар эътиборига тушганидан мамнун эканлигимни айтдим», дейди у. «Мен бунга жимгина қараб тура олмайман».\nБу орада, Кошкалиевнинг идораси Атирау вилоятида нечта хусусий боғча борлигини текширмоқда.\nБолалар боғчаларини лицензиялаш\nКарвонсарой нашри Дин ва фуқаролик жамияти масалалари вазирлигидан мавзу бўйича изоҳ беришни сўраганида, вазирлик ходими болалар боғчалари масаласига Таълим ва фан вазирлиги масъул эканлигини билдирди.\n«Қозоғистон президентининг 2011 йил 17 апрелдаги топшириғи билан, болалар боғчалари фаолиятинини текширишнинг тақиқлангани шундай ҳолатларга йўл очиб бермоқда», деб маълум қилди Фан ва таълим вазирлиги матбуот котиби Арман Юнусов Карвонсаройга.\nҚозоғистон президенти маъмурий тўсиқларни камайтириш орқали мамлакатда бизнесни рағбатлантиришга уринган, деди у. Натижада, Қозоғистондаги болалар боғчалари лицензия олиш талабларидан озод қилинган.\n«Таълимга оид миллий маълумотлар базасига кўра, ҳозирги кунда Қозоғистонда 9828 та мактабгача таълим муассасаси фаолият юритмоқда. Уларнинг 30 фоиздан ортиғи, яъни 3058 таси хусусий болалар боғчаларидир», деди Жунусов.\nБолалар боғчалари йирик бизнес бўлиши мумкин, сабаби ҳар бир бола учун ота-оналар ҳам пул тўлайди, давлат ҳам маблағ ажратади.\n«Ҳар ой давлат томонидан болалар боғчаларида тарбияланаётган ҳар бир бола учун 35 минг тенге (110 АҚШ доллари) тўланади. Бунда боғча хусусий бўладими ёки давлатникими – фарқи йўқ. Қолган маблағни, тахминан 15 минг тенгени (47 АҚШ доллари) ота-оналар тўлайди», деб аниқлик киритди Кошкалиев.\n«Давлатнинг ўзи болаларда экстремистик хулқ-атворни шакллантириши мумкин бўлган(қонунбузар) боғчалар фаолиятини молиялаштираётгани аён бўлмоқда», деди у.\nИслоҳотлар осонлик билан бўлмайди.\nЖунусовнинг сўзларига кўра, ҳукумат болалар боғчалари ва бошқа шундай муассасалар ишини тартибга солиш имкониятини қайта тиклаши зарур.\nБола ҳуқуқларини ҳимоялаш\nБолалар билан ишлаш жуда нозик масала бўлиб, уни назоратсиз қолдириб бўлмайди, деди олмаоталик сиёсий таҳлилчи Талгат Калиев Карвонсарой нашрига.\nУнинг сўзларига кўра, болалар ва ўсмирлар ўз ҳуқуқлари ҳимоясига бошқалардан кўра муҳтожроқ.\n«Ҳаётий тажриба ва билимнинг камлиги, танқидий фикрлаш қобилиятининг йўқлиги сабаб, улар ҳар қандай бошқариш усуллари ва ахборот таъсирига нисбатан заифлар», деди у. «Шу сабабли, бундай фаолиятни лицензиялаш мақсадга мувофиқ бўларди.»\nНоанъанавий оқимлар аъзолариқалблар ва онгларни эгаллаш учун курашадилар , уларнинг мақсади издошлар йиғиш, деди у. Эҳтимол,катта ёшдагиларни қайта тарбиялагандан кўра,болалар орасидан бундай издошларни тайёрлаш осонроқдир, деб хулоса қилади сиёсий таҳлилчи.


23:45 / 10.07.2017\nЎзбекистон Республикаси Президенти Шавкат Мирзиёев 2017 йил 30 июнда “Камолот” ёшлар ижтимоий ҳаракати қурултойида иштирок этиб, унда маъруза қилгани ҳақида аввал хабар қилган эдик.\nУнда, давлат раҳбари, бугунги кунда ёшларга доир сиёсатни танқидий руҳда баҳолаб, ўзининг кескин фикрлари билан ўртоқлашди, таклифларини илгари сурди. Ёшлар муаммолари вақти матбуот, телерадиоканалларда етарлича ёритилмаётганини таъкидлади.\n“Ёшлар ҳаётининг ўй-кечинмалари, орзу-ниятлари уларни қийнаётган энг муҳим масалалар, афсуски, радио ва телевидение, газета ва журналларда ўз ифодасини тўлиқ тополмаяпти. Гўёки, ҳамма нарса жойида, олам гулистон. Агар, ҳаммаси жойида бўлса, тўғри йўлдан адашган ёшлар, жиноятчилик, ишсизлик қаердан пайдо бўлаяпти? Нега, ёшларга оид сиёсатга лоқайд муносабатда бўлаётган амалдорлар ҳақида ОАВ, аввало ёшлар матбуоти чурқ ҳам этмайди.\nМана газетани ўқийман, ҳаммаси зўр, беш юз фоиз. Битта ҳоким ёшлар билан учрашмаяпти. Мана бу бўлмаяпти, у бўлмаяпти, деган гап йўқ бизда. Ҳаммаси зўр, есть қиламиз. Масалан, Камолот радиоси, Камолот интернет сайтини оладиган бўлсак, уларда ўтказилган юзаки тадбирлар, енгил-елпи қўшиқлар, ўзини-ўзи мақташ чиройли қиёфалардан бошқа нарсани деярли кўрмаймиз. Фақат енгил-елпи лик-лик қўшиқлардан бошқа ҳеч вақо йўқ. Қанчалик оғир бўлмасин, ҳозир шундай”, - деди Мирзиёев.\nУ, шунингдек, ўз маърузасида “Ёшлар” телерадиоканали фаолиятига ҳам танқидий ёндашди.\n“Ёшлар телерадиоканали ўз имкониятларидан самарали фойдалана олмаяпти. Шу муносабат билан ушбу канал фаолиятини кучайтириш, унинг 50 фоиз акциясини Ўзбекистон Ёшлар иттифоқига тегишли бўлиши, унинг директори лавозими ташкилот Марказий кенгаши томонидан тасдиқлаш бўйича Бош вазир А.Арипов, Ўзбекистон МТРК раиси Мирзоҳидов, адлия вазири Икромовга бир ой муддатда тегишли таклиф тайёрлаш вазифаси топширилади.\n“Нега десанглар, “Ёшлар” телерадиоканали дейди, кўринглар, ёшларни ҳидиям йўқ унда. Қуруқ сафсата! У гаплар бўлмайди! Шунинг учун менинг бир таклифим бор, бугун Озодбекни бекорга таклиф қилганим йўқ. Ана шу канални энг катта режиссёри, бошлиғи сиз бўласиз!\nОзод шоуни йиғиштириб қўйдинглар, энди бошқача бўлади. Бу осон эмас, бюрократиядан ўтиб, бундай шароитлар яратиш, тарихий кундир.\nШунинг учун Озодбек, сизга топшириқ, бу телевидениени. ёшларни муаммолари, дарди, муваффақияти билан ҳар куни бир фойда бўладиган қилишимиз керак.\nАравани бирга тортсак, аравага сизлар бош бўлсаларинг жуда тез айланади, бюрократлар бош бўлса, энди айланмайди. Танқид қилиш керак. Танқиднинг таги натижа. Танқиднинг ҳам маъноси бор, маърифати, маънавияти бор. Танқид фойдали бўлиши керак. Ура-ура бўлиши керак эмас”,- деган куюнчаклик билан Шавкат Мирзиёев.\nШавкат Мирзиёев “Ёшлар” телерадиоканали\nШавкат Мирзиёев Нукусда қатор лойиҳалар билан танишди


Журналист ва ички ишлар ходими: ўзаро муносабат қандай бўлиши керак?\nИкки соҳа ҳам жамият учун бирдек муҳим: бирини «тинчлик, тартиб-осойишталик ҳимоясида» десак, иккинчисини ҳам... худди шундай таърифласак бўлади. Нега, дейсизми?\nИчки ишлар ходими – полициячи (дарвоқе, биз қачон деярли ҳаммада истеъмолда бўлган «полиция» сўзини амалга киритамиз?) кўпроқ воқеликда яққол юзага келиб турган, кўзга кўриниб қолган кўнгилсиз, ножўя ҳолатларга барҳам беришга жамият томонидан сафарбар этилган киши.\nЖурналист-чи? Биз қандай қилиб журналистни «тинчлик, тартиб-осойишталик ҳимоясида» дея оламиз?\nГап шундаки, журналист кўзга кўринган муаммо ва ютуқларни ёритишдан ташқари, давлат ва жамият ичида... яшириниб ётган муаммоларни ҳам юзага чиқаради. Бу эса – оғир, нозик, тоғдек матонат ва жасоратни талаб қилувчи жабҳа.\nШу сабаб қайси давлатда ҳақиқий журналистика бўлмаса, ўша давлатда муаммолар тоғдан кўчган қор юмалоғидек кўпайиб бораверади ва бир кун келиб, қаерга қараманг, иллат-у муаммоларни кўрадиган бўлиб қоласиз.\nҲақиқий журналистика ёрдамида жамият ғафлатда қолиб, бориб-бориб ўзининг кўринмас муаммоларига мағлуб бўлишдек кўнгилсизликдан ўзини асраб қолади.\nЯширин муаммолар ўз номи билан яширин муаммолар – муаммо мавжудлигини сезиб турасиз, аммо уни кўрмайсиз. Қаердадир кимдир шу тобда мудҳиш бир жиноятни ёхуд жиноятга тенглаштирса бўладиган хатони қилиб турибди, унинг ўша қилмиши оқибатида эртага ёки бир йилдан кейин кўплаб одамларнинг бошига кулфат тушиши мумкин, аммо бу ҳақда сиз, нафақат сиз, балки бутун жамият бехабар.\nКимдир мислсиз миқдорда халқ мулкини кўздан панада ўмаряпти, бунинг оқибатида жамият мислсиз зарар кўряпти, аммо жамият буни билмаяпти.\nСўзни қисқа қиладиган бўлсак, айнан шундай: айтиш мумкинки, катта балолардан жамиятни муҳофаза этиш вазифасини биринчи сафда туриб эркин журналистика бажаради. Ва бунда журналист ўз хавфсизлигини хатарга қўяди. Нега, дейсизми?\nЧунки кўплаб ҳолатларда у турли қиёфага кирган, баъзида бинойидек мансабларда ўтирган... жиноятчиларнинг кирдикорларини жамиятга танитади. Жиноятчилар эса – ўз номи билан, жиноятчилар...\nДемак, бу икки касбнинг мақсад-маслаги бир – жамиятни хатарлардан сақлаш.\nАйнан шу ҳақиқатни англаш ўзаро учрашганда юзага келиши мумкин бўлган кўнгилсизликларни олдини олади. Бир вазифани бажараётган ҳамкорлар ҳамкор эканини яхши билиши керак, ахир!\nАкс ҳолда, шунча муаммо етмаётганидек, яна бир ортиқча кўнгилсизликка, зарарга хизмат қилувчи нарсага – бу икки муҳим соҳа вакиллари онгсиз равишда бир-бирларини ёмон кўришига дучор бўламиз. Бизга – жамиятга бу нарса керак эмас.\nТушунамиз, эркин журналистика биз учун ҳали янги нарса – ўрганмаганмиз. Вазифамизни бажариб турганимизда оғзимизга қўқисдан микрофон тутишларини ўзимиз билмаган ҳолда шахсимизга нисбатан таҳдид деб ҳисоблашга мойилмиз. Аммо эркин журналистиканинг моҳиятини, жамиятга келтираётган ва келажакда келтирадиган фойдаларини англасак, қарашларимиз ва бунинг кетидан кўникмаларимиз ҳам ўзгаради.\nАхир, ҳеч қайсимиз, ҳеч бир соҳа вакили бу юрт эртанги кунда муаммолар гирдобида қолиб кетишини, фарзандларимиз ҳуқуқлар доимий поймол бўладиган жойга айланишини истамаймиз-ку.\nҲеч биримиз жамиятимизни ички ишлар идораларисиз тасаввур этмаганимиздек, эркин журналистикасиз тасаввур эта олмаслик савиясига кўтарилишимиз лозим.\nАммо бу гаплар ўз касбини виждонан бажарувчилар, касбини суиистеъмол қилмайдиганлар ҳақида эди. Айнан улар қарашларини ўзгартира оладилар. Сиз қайси сафдасиз?


Чингиз афандига мактублар (32-қисм) | Azon.uz - Ахборот-таҳлилий портал\n418 20:00 16.01.2020\nБир сўз билан айтганда, афандим, Шарқий Бухорода миллий мужодала халқ ҳаракати шаклини олган эди. Эндиги вазифа — бу ҳаракат самарасиз бўлмаслиги учун барча миллий қувватларни бирлаштирмоқ, ягона қўмондон остида курашни давом эттирмоқ лозим эди. Бироқ, миллий кучларни бирлаштирмоқ ниҳоятда мушкул эди. Бунинг ўзига хос ижтимоий сабаблари бор. Турк қавмлари тарқоқ ҳолда ҳаёт кечиради: ҳатто баъзи қавмлар тугал ўтроқлашмаган бўлиб, чорвачилик билан шуғулланарди. Қавмларнинг ўтроқлашган уруғлари ўртасида эса унумдор ер, сув, яйлов учун тинимсиз кураш кетарди. Айниқса, тоғларда яшайдиган тожиклар билан тоғолди депараларида яшайдиган лақайлар ўртасида тез-тез қонли тўқнашувлар рўй бериб турарди. Ҳаттоки, асосан тожиклар истиқомат қиладиган Қоратегин вилоятининг номи ҳам лақайлар билан тожиклар ўртасидаги тўқнашувларга боғлиқлиги тўғрисида ривоят тўқилган.\nЭмишки, қувват жиҳатдан устун бўлган лақайлар ғармий тожикларни тоғ тепасига ҳайдаб чиқариб, қояда ўсган юз йиллик дўғдана (дўлана) шохига битта пишиқ арқонни ечилмайдиган “қоратугун” (“кўртугун” ҳам дейилади) қилиб боғлаб қайтишади ва тожикларни огоҳлантириб қўйишади: “Мана шу қоратугундан пастга тушмайсанлар! Пастга тушсаларинг, биздан ўпкаламайсанлар!” Кейин вақти-вақти билан лақайлардан бирорта қўриқчи юборилиб, ўша “қоратугун” арқонни текшириб келар экан: агар арқон жойида турган ва тожиклар ҳам “чегара”дан пастга ўтмаган бўлса, уруш-жанжалсиз яшайверар эканлар. Мабодо, тожиклар ўша қоратугундан пастга эниб келсалар борми, яна тўқнашув бошланиб кетаркан... Бориб-бориб, лақайлар инсофга келиб, “қоратугун”нинг пастроғига тушишга рухсат беришади ва тожиклар яшайдиган ўша депара “қоратегин” номини олади. Яъни, қора тугуннинг таги деган маънода “Қоратегин” деб аталиб кетади. Дарҳақиқат, Қоратегин туркча сўз бўлса-да лекин ўша депарада асосан тожиклар яшайди. Демак, ривоятда жон борга ўхшайди.\nБоз устига, Қоратегин тожиклари билан лақайлар ўртасидаги азалий зиддият, айниқса, миллий мужодала даврида Иброҳимбек билан Фузайил Махсум ўртасидаги муносабатларда, келишмовчиликларда яққол билинади.\nАмир Олим ҳукумати ўз тасарруфида яшайдиган қавмлар ўртасидаги нифоқни бартараф этиш ўрнига, баттар авж олдиради. Масалан, 1885 йили Кўлоб вилоятида бошланган Восе бошчилигидаги деҳқонлар, косиблар қўзғолонини Бухоро амири лақайларнинг қувватлари билан бостиради ва Шарқий Бухоро қавмлари ўртасига душманлик уруғини сочиб ташлайди.\nАрхив ҳужжатларида маҳаллий қўрбошилар ўртасида кескин нифоқ мавжудлигини яққол кўрсатадиган маълумотлар жуда кўп. Ўшалардан айримларини эътиборингизга ҳавола қилмоқчиман, афандим.\n“Файзиобод мужоҳидларининг қўрбошиси Ғаюрбек зоти олийларига!\nМаълумингизким, менинг одамларим ўзимизга керакли озиқ-овқат маҳсулотлари харид қилиш учун Файзиобод, Нурек бозорларига бориб турадилар. Сизнинг аскарларингиз эса уларнинг йўлига ғов бўлишяпти, хафа қилишяпти, хўрлашяпти, зуғум ўтказишяпти. Яқинда Қулон депарасидаги аскарларингиз менинг хизматкорим бўлмиш Устахўжани ўлдиришди. Жасад хуржунидан битта соат, узук, 80 бухорий танга, 60 сўм қоғоз пул, 15 газ чит газлама, 1 кийимлик ҳисорий мовут, бир дона шоҳи рўмол, 1 қути инглиз чойи, 46 ўрам калава ип талон-тарож қилинган. Ушбу мактубни олишингиз билан таланган буюмларни қайтариб юборишингиз лозим. Иккинчидан, қотиллик бўйича махсус текшириш ўтказиб, айбдорларни жазолашингизни талаб қиламан. Умидим шулки, натижалар тўғрисида маълумот юборасиз.\nҲурмат билан, Абдуллабек (муҳри босилган) ”.\nХундор қўрбошиларни муросага келтириш ҳам Иброҳимбекнинг вазифаси эди. Чунки у пайтларда адолатнинг ягона мезони — куч ҳисобланарди.\nҚўрғонтепа вилоятининг овлоқ қишлоқларида истиқомат қиладиган аҳоли номидан мурожаат қилган оқсоқоллар маъмурий бошқарув масаласида ҳам бевосита Иброҳимбекнинг маслаҳатига муштоқ бўлиб туришади:\n“Саройкамарнинг катта-кичик халқига, амалдорларига, оқсоқолларига маълум бўлсинким, Одам мирохўр билан Бўронбой вилоятимиз дохилинда закотчи этиб тайинланди. Улар Давлатмандбий ва Мулло Камол бийларнинг хоҳиш-иродасига биноан шу вазифага тайинланди. Иброҳим қоровулбеги ва Абдуқаюм туғсабодан ҳам шу масала юзасидан мактуб олдик — улар ҳам розилик беришди... Биз илгари Қўрғонтепа вилоятига қарардик. Ҳозир эса кимга қарашимизни ҳам билмаймиз. Ҳолатимиз аниқлаштириб берилишини сўраймиз ”.\nҲартугул, Иброҳимбек маъмурий масалалар билан ҳам шуғулланиши лозим эди. Мактуб ёзилган пайтда у “қоровулбеги” даражасида бўлиб, ҳали қамровдор ваколатга эга эмасди. Аммо, мужодала жабҳасида нуфузли зотлар сирасидан ўрин олган эди: унинг номи амир даврида ҳам Болжувон беки бўлган Давлатмандбий билан бир қаторда тилга олинаётгани бежиз эмас.\n1921 йилнинг 22 декабр куни Душанбе шаҳридаги рус қувватларининг қўмондони (имзоси ноаниқ), Шарқий Бухорони бошқариш бўйича тузилган Диктатор Комиссиясининг аъзоси (имзоси ноаниқ), Қароргоҳ бошлиғи Коротковлар музокара бошлаш масаласида бевосита Ироҳим қоровулбегига, Абдуқаюм туғсабога, мулло Муҳаммад Ёқубга мурожаат этадилар:\n“Руслар сизларнинг ишларингизга аралашмайди. Сизлар ҳам бизни русларга қарши урушишга гиж-гижламанглар. Аввало, биз ўзимизнинг ўртамиздаги келишмовчиликни ўзимиз ҳал қилиб оламиз. Биз сизлар билан музокара юритишга қарор қилдик. Бундан ташқари, таклифимиз — агар мумкин бўлса, Муҳиддин ҳожи билан бирга келинглар. Биз рус консули иштирокида машварат қилиб, умумий қарор қабул қиламиз. Ҳеч нарсадан хавотирланмасдан келаверинглар! Сулҳ тузиб, ўртамизда давом этаётган беъмани урушга чек қўямиз ”.\nқисса Чингиз Махсус Тарих Туркия


Ётоқхона эшиги ортига бекитилган муносабатлар янги ҳаёт учун асос бўлади. Батафсил... Янги шарх қўшиш ЎҒИЛМИ ёки ҚИЗ? ТУҒИЛАЖАК ФАРЗАНД ЖИНСИНИ АНИҚЛАШНИНГ 18 УСУЛИ!\nБатафсил... Янги шарх қўшиш БОЛАНИНГ ТУҒИЛГАН ВАҚТИ КЕЛАЖАГИДАН ДАРАК\nСоат 24:00дан 2:00гача интилувчан ва синчков болалар дунёга келаркан.Â Батафсил... Янги шарх қўшиш ОНА ҚОРНИДА ҲАМ ҲИҚИЧОҚ ТУТАДИМИ?\nБатафсил... Янги шарх қўшиш ОНА БЎЛИБ, ЁШАРАСИЗ!\nФарзанд туғилиши эркакни ота, аёлни онага айлантириши билан бирга оиланинг кун тартиби, ҳаётий қарашлари, энг нозик муносабатларигача ўзгаришлар киритади. Батафсил... Янги шарх қўшиш ҲОМИЛА БАЧАДОНДА НОТЎҒРИ ЖОЙЛАШСА...\n«Ҳомиладорлигим яхши кечди. Аммо тўққизинчи ойга келганда, ҳомила ҳаракатланиши сустлашди. Батафсил... Янги шарх қўшиш Бошқа мақолала...\nЭРКАК ВА АЁЛДАГИ НОМУТАНОСИБЛИК: ФАРЗАНДЛИ БЎЛИШ МУМКИНМИ? ҲОМИЛАДОР БЎЛИШГА ХАЛАҚИТ ҚИЛУВЧИ МАҲСУЛОТЛАР


Муаззам ИБРОҲИМОВА: ЯНГИ ЙИЛ- ЯХШИ ЙИЛ БЎЛСИН!\nБош мақола, Хотин-қизлар олами | 12/28/2017 5:41 AM 30150 марта ўқилди\nЯНГИ ЙИЛ- ЯХШИ ЙИЛ БЎЛСИН!\nMuazzam Ibrohimova to MUZAFFAR.UZ\n…Янги йил киришига ярим соат қолганида қўшни уйдан қўнғироқ қилган аёл боласи касаллиги, « Тез ёрдам»га қўнғироқ қилиб туша олмаётганини айтиб, кўриб қўйишимни йиғлаб илтимос қилган. Безатилган дастурхонни , болаларимни ташлаб уникига югурдим.\n« Бўлди, синглим. Хозир даволаймиз», « Бўлди болажоним, хозир опош бўлиб қоласан» деб, эсим кетса, « Бўлди холажон, хозир неварангиз яхши бўлиб қолади» деб , жағи очиғ қайнонани ҳам ора-сира тинчлантириб қўяман…\nХозир ҳам эсласам, яйраб куламан. Девордаги занг соат 12.00 да бонг уриши билан, чақалоқнинг ичагидан отилиб чиққан «хушбўй» чиқинди ҳамма жойимни бежаб ташлади…\nЯнги йилни улар билан кутмаганимдан хафа бўлган болаларим эшикни очиб ахволимни кўргач, қотиб- қотиб кулишганди.\nЛекин ўша йили ростдан бойиб кетдик. Китобим нашр этилди, эримнинг ишлари юришиб, янги машина олдик.\nАзиз дўстларим! Сизларни келаётган мелодий 2018 -йил билан муборакбод этар эканман, янги йилни яхши ишлар билан бошлашингизни тилаб қоламан. Қандай байрам бўлмасин, қалбингизни мунаввар этиб турган эзгуликни бошқаларга ҳам улашинг, кичкина бўлса ҳам савоб иш қилиб, яратган Эгамнинг назарига тушинг!\nМуаззам Иброҳимова: 8-МАРТ БУГУН БУГУН (Байрам олди эслатма)\nМуаззам Иброҳимова: Фарғоналик ҳақиқий сумалакчилардан тонги салом!\nМуаззам ИБРОҲИМОВА: 8-МАРТ БУГУН ЭСИНГИЗДАН ЧИҚМАСИН…\nМуаззам Иброҳимова: Барибир тинчликка ҳеч нарса етмайди…\nЎзбекистон Ватаним маним – Яшариб бораётган Фарғона Муаззам Иброҳимова лавҳаси\nМуаззам ИБРОҲИМОВА: СЕНИ ЯХШИ КЎРАМАН, ВАТАН!!!\nМуаззам ИБРОҲИМОВА: ГАП ЭГАСИНИ ТОПСИН!\nМуаззам Иброҳимова: Миллат юрагидаги игналар\nМуаззам Иброҳимова: Синглимдай суюкли кимим бор маним…\nМуаззам ИБРОҲИМОВА: ОЛТИ БОЛАЛИК КЕЛИНЧАК (Орамиздаги одамлар)\nМУАЗЗАМ ИБРОҲИМОВА: ҚИШ ЭРТАГИ\nИсмат ХУШЕВ: ШОҲ БИЛАН ШАЙХ ТЎҚНАШУВИ ҚАНДАЙ ЮЗ БЕРГАН ЭДИ? (“Ёднома”) - 518449 марта ўқилган


"Акамнинг собиқ рафиқаси онамнинг уйига даъво қила оладими?" - Darakchi\nСАВОЛ-ЖАВОБ 26.02.2019, 16:10\n— Раҳматли ота-онамнинг уйи онамнинг номида қолган, унда ҳеч ким рўйхатда турмайди. Беш фарзанд эдик, шундан акам ва мен ҳаётмиз. Уйни акамнинг номига ўтказмоқчи бўлсак, руҳий аҳволи яхши бўлмагани учун тегишли ташкилотдан қайтаришди. Шу боис уйни номимга ўтказмоқчи эдим. Бироқ оламдан ўтган катта акамнинг қонуний ажрашган рафиқаси ва уларнинг фарзандлари уйга даъво қилиб, судга беришибди. Бунга улар ҳақлими? Ваҳоланки, раҳматли акамнинг қонуний иккинчи оиласи бор.\nН.Султонбоева, Тошкент шаҳри Олмазор тумани\nСаволга Шерзод РАЖАБОВ, Фуқаролик ишлари бўйича Тошкент шаҳар Мирзо Улуғбек туманлараро суди раиси жавоб берди:\n— Бунда акангизни ота-онангиздан олдин ёки кейинвафот этганлигини аниқлаш меросхўр бўлиш тартибини белгилашда муҳим ўрин тутади. Фуқаролик кодексининг 1140-моддасига кўра, тақдим қилиш ҳуқуқи бўйича ворислик қонун бўйича меросхўр мерос очилгунга қадар вафот этган тақдирда, унга тегишли улуш унинг авлодларига ўтишини назарда тутади. Бунда улуш тақдим қилинаётган қонун бўйича меросхўр билан бир хил даражада қариндош бўлган авлодлар ўртасида тенг тақсимланади. Фуқаролик кодексининг 11401-моддасига кўра, агар васиятнома бўйича ёки қонун бўйича ворисликка чақирилган меросхўр мерос очилганидан кейин уни қабул қилиб олишга улгурмасдан вафот этган бўлса, унга тегиши керак бўлган меросни қабул қилиб олиш ҳуқуқи унинг қонун бўйича меросхўрларига, агар барча мерос мол-мулк васият қилинган бўлса, унинг васият бўйича меросхўрларига ўтади.\nҲар икки ҳолатда ҳам вафот этган шахснинг марҳум ота-онасидан қолган мол-мулкига унинг собиқ турмуш ўртоғи (эри ёки хотини) меросхўр бўла олмайди. Бироқ фарзандлар қайси турмушдан туғилганидан қатьи назар ўз оталарига тегишли бўлган улушга нисбатан бошқа меросхўрлар каби тенг улушларда мерос олишга ҳақли бўлади.


07 июл 2022, Тошкент вақти: 03:09\n1 апрель куни "корейс тили бўйича тест"да берилган саволлар ижтимоий тармоқларда ҳажв қилинди¸\nЎзбекистон Меҳнат вазирлиги Ташқи меҳнат миграция масалалари агентлиги 1 апрель куни ўзи ўтказган бирламчи онлайн тест натижаларини ўзи бекор қилди. Агентликнинг бундай қарор қабул қилишига Жанубий Кореяга ишга бориш ниятида тест топширганларнинг кескин норозилиги сабаб бўлди.\nТестда қатнашганларнинг айтишича¸ 1 апрел кунги тестда тест топширувчиларга корейс тили даражасини аниқлашга умуман алоқаси йўқ саволлар берилган.\nНатижалар бекор қилингач, 3 апрель куни такрорий тест ўтказилди ва бу гал тест олий математика ва физикага оид мураккаб саволлардан иборат бўлди.\nНатижалари бекор қилинган тест\n1 апрель куни Ташқи меҳнат миграция масалалари агентлиги “Жанубий Кореяга “эркин ëллаш тизими” асосида меҳнат фаолиятини амалга ошириш мақсадида “корейс тилидан” онлайн тест ўтказди.\n1 апрель кунги саволлардан яна бири.\nБу тестда қатнашиш учун бериладиган бир марталик имкондан фойдаланишга қарор қилган Кореяга ишга кетишга талабгорлар орасида¸ берилган 20 та саволдан бирортасига жавоб бера олгани¸ Озодлик суҳбатлашган тестчиларга кўра¸ деярли топилмаган.\n“Тест топширадиганларга ëрдам бериш учун корейс тили мутахассислари¸ институтда дарс берадиган одамлар ҳам бўлди. Ҳатто улар ҳам саволларнинг бирортасига жавоб бера олмади. Мен билганларнинг ҳаммаси йиқилди”¸ дейди 1 апрель кунги тестда қатнашганлардан бири.\n1 апрель кунги тестда қатнашганлар¸ нафақат саволларнинг "алмойи-жалмойи" экани¸ балки ҳар бир саволга берилиши айтилган вақтда ҳам ғирромлик қилинганидан шикоят қилдилар.\n1 апрель кунги тест саволларидан бири Гана билан Ўзбекистон ўртасидаги дипломатик алоқаларга оид.\n"Тест эслатмасида ҳар бир савол учун 45 секунд берилиши ëзилган¸ амалда 10 секундга бориб-бормай¸ кейинги саволга ўтинг¸ деган ëзув чиқиб¸ олдинги савол жавобсиз қолиб кетди. Саволлар очилгунча ўзи 10 секунд тугаб бўлди. Буниям атайлаб қилишганга ўхшайди"¸ дейди Озодликка боғланган тест топширувчиларидан бири.\nАгентлик айбни корейсларга юклади\nЎзбекистонлик ижтимоий тармоқ фойдаланувчилари орасида тарқаб кетган телефон суҳбатида Ташқи миграция масалалари агентлиги расмийси тестда қатнашганлардан бирининг унинг ўтказилишига нисбатан шикоятига жавоб бера туриб¸ "саволларнинг кореяликлар томонидан тузилгани"ни қайта-қайта писанда қилгани англашилади.\nСаволларнинг Кореяда тузилганини иддао қилган миграция расмийси¸ мардикор танлаш учун корейслар нега айнан "Қутадғу билик"ка оид билимни синашга қарор қилганига изоҳ бермади.\n"Бу саволларни биз тузмаганмиз¸ Корея томонидан тузилган саволлар. Бизга ҳам номаълум эди қанақа саволлар тушиши. Ҳозир кўпчилик телефон қилиб¸ шикоят билан чиқишаяпти. Биз ҳам эшитиб ҳайрон бўлиб ўтирибмиз"¸ дейди бу суҳбатдан Миграция агентлиги вакили экани тушуниладиган расмий.\nЎзининг порталга шикоят билан чиққанини айтган тестда қатнашган қизнинг айтишича¸ тестда "Сирдарëда неча кило балиқ бор?", "Ўзбекистон бўйича нечта қўй бор?" деган саволлар бор. Миграция расмийси экани англашилган суҳбатдош бу саволларга жавоб топишнинг имкони йўқлини¸ улар жавобини ўзи ҳам билмаслигини эътироф этади.\nМиграция агентлиги маълумот марказининг Озодлик суҳбатлашган вакили ҳам агентликнинг бу саволлар тузилишига алоқаси йўқлигини таъкидлади.\n"Мен бу саволларни ким қаерда тузганидан бехабарман¸ бу саволга жавоб бериш менинг ваколатимга кирмайди. Айтишим мумкинки¸ бизнинг марказга тинимсиз бўлаëтган қўнғироқларнинг ҳаммаси шу ҳақда"¸ деди Озодлик гаплашган агентлик расмийси.\nМеҳнат вазирлиги матбуот хизматининг Озодлик гаплашган вакилига кўра¸ катта можарога сабаб бўлган бу тест билан боғлиқ вазиятга ойдинлик киритиш мақсадида 3 апрель куни Миграция агентлиги махсус матбуот анжумани ўтказган.\n"Бу пресс конференцияда шахсан қатнашмаганим учун¸ нималар дейилганидан бехабарман. Тест саволларини ким¸ қайси мантиқдан келиб чиқиб тузганини мен ҳам билмайман. Буни агентлик раҳбарларидан сўраш керак"¸ деди Маҳнат вазирлиги матбуот хизмати вакили.\nЎзбекистон Меҳнат вазирлиги расмий сайти - mehnat.uz траффик ниҳоятда кўпайиб кетганидан¸ 3 апрель куни ишламай қолди. Вазирликнинг Озодлик боғланган яна бир расмийси бу воқеанинг ҳам корейс тили бўйича 1-3 апрель кунлари ўтказилган тест синовига алоқадор шикоятлар билан боғлиқлигини эътироф этди.\n“Корейс тили бўйича тест саволлари”нинг корейс тили¸ қолаверса¸ уларнинг у ëки бу шаклда Кореяга ишга кетиш жараëнига мутлақ алоқаси йўқлиги тест топширганларнинг шу қадар кенг норозилигига сабаб бўлдики¸ агентлик 1 апрель кунги тестни бекор қилиб¸ уни топширганларнинг тестда такрор қатнашишига рухсат беришга мажбур бўлди.\n1 апрель кунги тест натижаларининг бекор қилингани оид расмий эълон.\nМеҳнат вазирлиги расмийсининг Озодликка айтишича¸ ишонч телефони ва виртуал қабулхонага келиб тушган шикоятлар кўплигидан¸ агентлик ўзи ўтказган тестнинг нақадар ноадекватлигини тан олиб¸ 3 апрель куни такрор тест ўтказилишини ўз сайтида эълон қилган.\n3 апрелдаги тест\n3 апрель куни агентлик сайтидаги ягона матн бўлган эълонга кўра¸ “саволларга фақат бир марта жавоб бериш имкони берилган ҳар бир қатнашувчига 20 та саволга жавоб бериш учун жами 15 дақиқа¸ ҳар бир саволга эса¸ узоғи билан 45 секунд вақт берилади. “Савол-жавоб якунида” натижа кўрсатилиши айтилса-да¸ 20 та саволдан нечтасига тўғри жавоб берилса¸ тестдан “ўтди” деб ҳисобланиши айтилмаган.\n1 апрель кунги онлайн тестда қатнашиб¸ ундаги бирор саволнинг қай мақсадда берилганию¸ жавоби нималигини била олмаганини айтган ўзбекистонликдан бири Озодлик билан суҳбатда 3 апрель кунги саволларнинг ҳам аввалгисидан кўп ҳам фарқ қилмаганини айтади.\n“1 апрель куни “эшшак қанча яшайди”¸ “Альп тоғларига ëмғир ëққанда¸ қайси тарафга кўпроқ тушади” деган аҳмоқона саволлар беришган бўлса¸ 3 апрель куни асосан математика¸ физикага оид қийин саволларни қўйишган. Очиғи¸ биз Кореяга мардикорликка кетамиз. У ерга бориб ë мол боқамиз¸ ë маҳаллийлар ишлашни хоҳламайдиган кимëвий заводларда қора ишчи бўламиз. Бу иш учун бизга элементар корейс тилини билиш етади. Ўтган йиллари болға¸ михнинг корейсчасини топинг¸ деган нисбатан ишга алоқадор саволлар бериларди. Бу йилгисини на тилга¸ на биз қиладиган ишга алоқаси йўқ”¸ дейди ўтмишда ҳам Кореяда ишлаб қайтиб¸ янгидан ҳужжат топширган ўзбекистонликлардан бири.\n1 ва 3 апрель кунги тестда қатнашган бўлсангиз¸ бу ҳақда Озодликка шахсингизни очиқламаган ҳолда¸ ҳикоя қилиш имконига эгасиз.\nБунинг учун Озодлик билан Telegram ва WhatsApp тармоғи орқали боғланишингиз мумкин.


6 йил аввал 2291 siyrat.uz\nШомга биринчи саёҳат\nАбу Толиб Сурияга қилинадиган тижорат сафарига Набий соллаллоҳу алайҳи васалламни ўзи билан олиб чиқди. Йўлда Бусра деб номланган кўҳна жойда Буҳайро исмли роҳиб яшарди. Буҳайро Набий соллаллоҳу алайҳи васалламга яқинлашди, уни кўрди ва Абу Толибга ана у Набий (соллаллоҳу алайҳи васаллам) сўнгги Пайғамбар ва ҳозирда унда мавжуд барча аломатлар олдинги китоблар (муқаддас диний китоблар) ни эслатмоқда деди. У шу билан бирга Набий соллаллоҳу алайҳи васалламни у ерга олиб бориш тўғри эмас, у ерда яшайдиган яҳудийлар уни ўлдиришлари эҳтимоли бор, деб маълум қилди. Абу Толиб унинг маслаҳатини қабул қилди ва Набий соллаллоҳу алайҳи васалламни Маккага қайтариб юборди.\nШомга иккинчи саёҳат\nҲазрати Хадижа розияллоҳу анҳо Қурайш қабиласининг бадавлат хонимларидан эди. У бева эди ва турли хил жойларда тижорат қилар эди. У тижоратини юритувчи ишончли ва ақлли кишига муҳтож эди. Бу вақтга келиб, Хадижа розияллоҳу анҳо Макка аҳлидан Муҳаммад соллаллоҳу алайҳи васалламни ақлли, шарафли Зот сифатида эшитган эди. У Набий соллаллоҳу алайҳи васалламни ёллашга қарор қилди, чунки бу ишончли ва шарафли киши унинг тижорат ишларини юритишга энг лойиқ киши эди. Расулуллоҳ соллаллоҳу алайҳи васалламнинг Ҳазрат Хадижа розияллоҳу анҳо учун амалга оширган биринчи сафари – Шом (Сурия)га бўлган эди, ўшанда (Расулуллоҳ солаллоҳу алайҳи васаллам) савдо карвонига бошчилик қилганди. У (Хадижа розияллоҳу анҳо – тарж.) хизматкори Майсарани унга ёрдамчи қилиб юборди. Сафар давомида христиан роҳиб Набий соллаллоҳу алайҳи васалламни дарахт остида учратди ва унинг Пайғамбар эканига гувоҳлик берди. Унга кўра, олдиндан фақат анбиёлар бу дарахт остида дам олишган. Набий соллаллоҳу алайҳи васаллам маҳсулотларни қисқа вақтда фойда билан сотди ва Шомдан кўп маҳсулотлар билан қайтди. Ушбу савдо моллари ҳам яхши фойда билан сотилди. Илк никоҳ Пайғамбаримиз соллаллоҳу алайҳи васалламнинг мисли кўрилмаган сифатлари ҳақида эшитгач, Ҳазрат Хадижа розияллоҳу анҳо турмуш қуриш учун таклиф юборди. Набий соллаллоҳу алайҳи васалламнинг амакаси уни йигирмата туя маҳр эвазига қабул қилди. Кейин Набий соллаллоҳу алайҳи васаллам Ҳазрат Хадижа розияллоҳу анҳога уйланди. Баъзилар маҳр ўн икки увқия кумуш бўлган (бир увқия тўрт дирҳамга тенг) дейди. Бу вақтда Набий соллаллоҳу алайҳи васаллам йигирма беш ёшда ва Ҳазрат Хадижа розияллоҳу анҳо қирқ ёшда эди. Ҳазрат Хадижа розияллоҳу анҳонинг Набий соллаллоҳу алайҳи васалламга никоҳи йигирма беш йилу икки ой ва уч ҳафта давом этган. Набий соллаллоҳу алайҳи васаллам унинг ҳаётлик вақтида бошқа аёлга уйланмаганлар. Набий соллаллоҳу алайҳи васаллам Ҳазрат Хадижа розияллоҳу анҳодан тўрт қиз ва икки ўғиллик бўлдилар. Қизларнинг исмлари Зайнаб, Умму Кулсум, Руқайя ва Фотима розияллоҳу анҳунна. Ўғилларнинг исмлари Қосим ва Тоҳир розияллоҳу анҳумо. Тоҳир Абдуллоҳ деб ҳам номланар эди. Набий соллаллоҳу алайҳи васалламнинг исми Иброҳим бўлган бошқа ўғиллари ҳам бўлган, у гўдаклик чоғида вафот этган. У Набий соллаллоҳу алайҳи васалламнинг чўрилари Мория Қибтия розияллоҳу анҳодан туғилган. У Набий соллаллоҳу алайҳи васалламга Муқавқис (Искандария ҳокими)дан ҳадя қилиб берилган эди.


Германия СДП раҳбарлигида аёл киши 155 йил мобайнида биринчи марта | Ўзбекистон "Адолат" социал-демократик партияси\n5 Май, 11:07 • Дунё парламентларида, Янгиликлар • 265 марта кўрилди • Комментариев к записи Германия СДП раҳбарлигида аёл киши 155 йил мобайнида биринчи марта нет\nTagesschau нашри хабарига кўра, Германия Федератив Республикаси Социал-демократик партиясини (ГСДП) 47 ёшли Андреа Налес бошқарадиган бўлди. Бу партиянинг 155 йиллик тарихида илк бор етакчилик аёл зиммасига юклатилганини билдиради.\nМаълумотларга қараганда, Висбаден шаҳрида (Гессен федерал ери пойтахти) ўтказилган овоз бериш жараёнида 411 делегат (умумий делегатларнинг 66 фоизи) Налесни ёқлаб овоз берган.\nАндреа Налес 2007-2009 йиллари партия раиси ўринбосари, 2009-2013 йиллари бош котиб лавозимида ишлаган, 2013-2017 йиллари меҳнат вазири бўлган. ГСДП раиси бўлиб сайлангунга қадар Налес Бундестагда партия фракциясини бошқарган.\nАндреа Налес ишчи оиласида туғилган, Бонн университетида сиёсатшунослик ва фалсафадан таълим олган. 18 ёшида социал-демократлар сафига кирган. Талабалик йиллари Бундестаг депутати ёрдамчиси бўлиб ишлаган. 2003 йилдан партия президиуми аъзоси.\nўалабадан сўнгги илк чиқишида Налес партияда кенг кўламли янгиланиш жараёни бошлашини маълум қилган.\nУмуман олганда, INSA институти ўтказган сўровлар натижалари Германия Социал-демократик партияси машҳурлик борасида илк бор Ангела Меркелнинг бирлашган Христиан-демократик иттифоқи (ХДИ) ва Бавария Христиан-социал иттифоқидан (ХСИ) олдинга ўтиб кетганлигини кўрсатди. ГСДПни сўралганларнинг 31 фоизи, ХДИ/ХСИни эса 30 фоизи қўллаб-қувватлаган.\nГермания СДП раҳбарлигида аёл киши 155 йил мобайнида биринчи марта was last modified: Май 5th, 2018 by matbuot\n« Тинчлигимиз абадий бўлсин! Инсон қадри улуғ, хотира муқаддас »


Ўзингизни англанг | bekajon\nБош саҳифа › Ўзингизни англанг\nНозик хилқат - инсоннинг тушкунликка тушиб, муаммолар гирдобида қолиши, ўзини бирозгина бахтсиз ва мавжуд қирралари очилмаётгандек ҳис этиши жуда осон. Бу каби нохуш кайфиятда ҳаётимизда ниманидир ўзгартиришга: ўз услубимиз устида ишлаш, соғлиғимизга эътиборлироқ бўлиш ёки турмуш тарзимизга бирор янгилик киритишга қарор қила оламизми? Йўқ, албатта! Аммо буларнинг ҳаммасини кўтаринки кайфиятда, завқ-шавқда амалга ошириш мумкин. Катта ўзгаришларга эса аввало замин яратиб олиш лозим. Бу ўринда бахт сари бориладиган 40 та усул - қадамни эътиборингизга ҳавола этмоқчимиз. Уларнинг осон ёки қийинлигини эса тажрибангизда синаб кўринг.


Россияда чет эллик талабаларнинг ишлаши осонлашди - янги қонун\n10:45 23 Сентябр 2020\n12:21 13.08.2020 Ҳавола олиш\nРоссотрудничество МДҲдан келган талабаларнинг ноқонуний ишлаши билан курашишга ёрдам берадиган янги онлайн-хизмат ҳақида гапириб берди.\nТОШКЕНТ, 12 авг - Sputnik, Данара Курманова. Россиядаги чет эллик талабалар энди мутахассисликлари бўйича бирон бир ҳужжатисиз ишга жойлашишлари мумкин. Бундан буён уларга ҳеч қандай рухсатнома ёки патентлар керак бўлмайди. "РФда чет эл фуқароларининг ҳуқуқий ҳолати тўғрисида" ги қонунга киритилган ўзгартиришлар туфайли чет эллик талаба суҳбатга фақат таълим муассасасининг маълумотномаси билан билан келса кифоя.\nДунёнинг энг яхши фуқаролиги: Ўзбекистон рўйхатда нечанчи ўринда?\nУшбу янгиликлар 5 август кунидан кучга кирди. Ва роппа-роса бир ҳафта ўтгач, Россотрудничество агентлигида янгиланган қонун чет эллик талабалар учун қандай қўшимча лойиҳалар олиб келганини айтиб беришди. Sputnik агентлик талабаларга ўз мутахассисликлари бўйича иш топишда қандай ёрдам беришни режалаштираётганини ўрганди.\nТаълим олишга зарар етказмай\nЯнги ўзгаришлар нимаси билан яхши? Бундан буён Россияда таҳсил олаётган чет эллик талаба карьерасини биринчи курсдан бошлаб қуришни бошлаши мумкин. "Россиядаги чет эллик талабалар учун меҳнат бозори бундан буён энди очиқ. Биргина савол - бу уларнинг муваффақиятлилиги", - дея тушунтирди "Россотрудничество" раҳбари Евгений Примаков.\nПримаковнинг сўзларига кўра, мутахассислиги бўйича ишлаш имконияти талабаларни келажакдаги касбий фаолиятига алоқаси бўлмаган тасодифий ишлардан четлайди. Агар ўз мутахассислиги бўйича иш ёшларга амалий тажриба ва илмий изланишлар учун асос яратадиган бўлса, талабалар шу вақтгача кўпинча ишлаб келган хизмат кўрсатиш соҳаси, аксинча, сифатли ўқишга халақит беради.\nРоссия фуқаролигини олиш соддалаштирилди\n"Ўз-ўзидан савол туғилади: бунинг барчаси нима учун? Талаба ўқигани келади-да, олти ойдан кейин у таксида қўшимча пул ишлашни бошлайди", - дейди Примаков ва таъкидлайди: бундай шароитда дарсларга тайёргарлик кўришга вақт бўлмайди.\nХатарлар ҳамон мавжуд\nЎқиш пайтида қўимча даромад топиш талабалар учун одатий амалиётдир, айниқса бу уларга келажакдаги касбини яхшироқ билиб олишга имкон берса. Амалий кўникмалар ёшларга университетни тугатгандан кейин ишга жойлашишда муаммоларга дуч келмасликка ёрдам беради, чунки қуйидагини унутмаслик керак: кўплаб компаниялар хеч бўлмаса минимал тажрибага эга мутахассисларни излайди. Бироқ, янги ўзгартиришларҳам маълум бир хавфга ҳам олиб келади – ишга ноқонуний жойлашишга, дейди Евросиё таҳлил клубининг раҳбари Никита Мендкович.\n"Талабаларни ишга қабул қилишда қонуний расмийлаштирилиши, меҳнат ва хавфсизлик техникаси тўғрисидаги қонунларга риоя этилиши, шунингдек ижтимоий ушланмалар амалга оширилиши жуда муҳимдир. Бунга бизнес ва факультетлар ўртасидаги ҳамкорликни йўлга қўйиш билан марказлаштирилган ёллаш ва иш қидириш жараёнларини ташкил қилиш орқали эришиш мумкин", - дейди Мендкович.\nЎн нафар ўзбекистонлик Россия фуқаролигига қабул қилинди\nШу пайтнинг ўзида “Россотрудничество” шуни таъкидламоқда: агентлик йирик университетлар билан талабаларга иш топишда ёрдам бериш вариантларини муҳокама қилмоқда. "Бир неча кун олдин биз Орёлда бўлдик ва тиббиёт ОТМлари битирувчиларга тиббий муассасаларда иш топишда ёрдам беришлари мумкинлиги ҳақида гаплашдик. Ўзлари бу ерда иш топишлари осон бўлмайди", - дейди Евгений Примаков.\nОртиқча ҳужжатлар энди керак эмас\nПримаковнинг позициясига Ўзбекистонлик жарроҳ-ординатор Беҳбудий Рафиқов қўшилади. Ўз ватанида, Самарқандда Беҳбудий энг истиқболли талабалардан бири ҳисобланган - у талабалар илмий жамиятининг етакчиси бўлган ва унинг тадқиқотларига халқаро тиббий журналлар қизиқиш билдирган. Беҳбудий ординатурани чет элда ўташга қарор қилди ва унинг танлови Никифоров номидаги Бутунроссия шошилинч ва радиацион тиббиёт Марказига тушди.\n"Россия таълимининг афзалликлари яққол: бу паст нарх эвазига юқори сифат ва умумий тарих, - деб ўз танловини асослайди ёш мутахассис. - Аммо мен ишлашни ҳам хоҳлагандим. Пандемия пайтида кўплаб касалхоналар йўналиши ўзгартирилиши натижасида бизнинг марказимизга иш юкламаси ошди. Соғлиқни сақлаш вазирлиги ординаторларга катта жарроҳлар назорати остида стажер бўлиб ишлашга рухсат берди ва биз катта тажрибага эга бўлдик. Шифокор учун бу амалиёт бебаҳодир".\nРоссия фуқаролигини олганлар сони 2,5 бараварга ошди\nШу тариқа, Беҳбудий Рафиқов иш қидириш ҳақида ўйлай бошлади, лекин уни фақат битта жиҳат тўхтатиб турарди – ҳужжатларнинг жуда катта тўпламини йиғиш зарурияти. "Мен ушбу ҳужжатларни расмийлаштираётганда ўқишга вақтим етмай қолишини тушундим, - дейди у. - Энди эса янги қонун ҳақида эшитиб жуда ҳурсанд бўлдим. Менда ишлаш имконияти пайдо бўлди. Аминманки Россияга чет эллик талабалар оқими кутилмоқда.\nСуперхизмат ҳаммага ёрдам беради\n“Россотрудничество” чет эллик талабаларга иш топишга ёрдам бериш учун Давлат хизматлари порталида яна бир таълим суперхизматни ишга туширади. Бу ҳақда Sputnik-га агентлик бошлиғи ўринбосари Павел Шевцов хабар берди.\nТаълим соҳасидаги хизматлардан бири 2020 йил 20 июндан бошлаб ишламоқда. У "ОТМга онлайн кириш" деб номланади. Ушбу хизмат туфайли абитуриент ўз уйидан чиқмасдан Россиянинг исталган университетига ҳужжат топшириши мумкин. Янги суперхизмат эса Россия университетларида таҳсил олаётган чет эллик талабаларга мўлжалланган.\n"У келгуси йилнинг охиригача тўлақонли ишга тушади. Ушбу хизмат туфайли биз барча талабаларни - нафақат квота бўйича Россияда ўқиётганларни, балки шартнома бўйича ўқишга кирганларни ҳам кўра оламиз, - дейди Павел Шевцов. - Хизмат шунингдек ўқиш жойини ҳамда унинг ўзлаштиришини кўрсатади".\nШевцовнинг таъкидлашича, хизмат орқали талабаларни ҳеч ким кузатиш нияти йўқлигини тушунишлари жуда муҳим. Ўзлаштириши ҳақида маълумот Меҳнат вазирлиги ва иқтидорли талабаларни ишга танлаб олишида компаниялар учун фойдалидир. Бундан ташқари, хизмат маълумотлари “Россотрудничество”га қайси шаҳар ва университетлар чет элликлар орасида энг машҳурлигини таҳлил қилишга ёрдам беради.\n"Биз хизматга шунингдек минтақалар ҳақида ҳам маълумотларни жойлаштирамиз. Чунки одатда абитуриентлар Москва ёки Санкт-Петербург университетлари ҳақида кўпини билади, аммо сифатли таълим билан таъминлаши мумкин бўлган кичик шаҳарлар ҳақида деярли ҳеч нарса билмайди. Шунинг учун бу бўшлиқни тўлдириш керак", - деди Павел Шевцов.\nБироқ, ҳамма ҳам қўшимча пул топиши мумкин эмас. Кимдир илмга ҳаддан ташқари киришиб кетган ва бу ҳолатда талаба ўзини ўзи таъминлаш учун ишлаши зарурияти пайдо бўлади. Бундай қўшимча ишнинг тажриба орттириш истаги билан ҳеч қандай боғлиқлиги йўқ, дейди Павел Шевцов.\n"Биз “Россотрудничество”га нафақат квоталар, балки абитуриентга ҳам авиапарвоз нархини, ҳам яшаш учун ҳаражатларни қоплайдиган таълим стипендиясини ютиб олиши мумкин бўлган формат кераклигини муҳокама қиляпмиз", - дейди у.\nПандемия – имкониятлар вақти: Россия ОТМлари МДҲ талабаларини қандай қўллаб-қувватламоқда\nҲозирда Россиянинг кўплаб университетларида битирувчи талабаларни иш билан таъминлаш бўлимлари мавжуд. Бўлажак халқаро дипломат, Арманистонлик талабаси Эдита Степанян, университетнинг ёрдами билан дастлаб Давлат думасининг Энергетика қўмитасида малака оширди, кейин эса унга ассистент лавозими таклиф қилинди.\n"Албатта, вазиятлар иш ва ўқишни қисман уйғунлаштиришга ёрдам беради. Март ойида эпидемиологик вазият сабабли барча ташкилотлар карантинга ёпилди. Натижада биз ҳамон масофавий форматда ўқиб, ишлаб келмоқдамиз. Аммо бундай шароитлар бўлмаганида ҳам, мен ҳамма нарсага улгиётган эдим, чунки бу муассасада ишлаш менинг орзуим эди”, дейди талаба қиз. Унинг фикрича, қонунчиликка киритилган ўзгартиришлар чет эллик талабаларга ўқишга янада кўпроқ мотивация билан муносабатда бўлишга мажбур қилади.\nПрезидент барча раҳбарларга рақамлаштиришга жиддий киришишни топширди\nРақамли технологияларни қўллаш натижасида давлат муассасаларининг самарадорлигини ошириш ҳамда корхоналарда улкан маблағлар тежаб қолишиниши режалаштирилган.\nСамарқанд шаҳар бош имом-хатиби вафот этди\nНуриддинхон Исломов 73 ёшда вафот этди. У айни пайтгача Самарқанд шаҳар бош имом-хатиби ҳамда “Шоҳи Зинда” жоме масжиди имом-хатиби лавозимида ишлаб келган.\nМирзиёев ID-карталарни жорий этиш тўғрисидаги фармонга имзо чекди\nИдентификация ID-карталари 1 иш кунида расмийлаштириб берилади. Фуқароларнинг биометрик паспорти 2031 йил 1 январдан бошлаб ҳақиқий эмас деб ҳисобланади.\n10:12 Ўзбекистонда коронавирус билан касалланганлар 53 мингдан ошди\n09:53 Президент барча раҳбарларга рақамлаштиришга жиддий киришишни топширди\n08:42 Қўқонда жиноятчилар "Tracker" автомашинасини олиб қочди. Орасида аёл ҳам бор


Ухандаги лабораториядаги иш тартиби ошкор қилинди » Diqqat – tezkor Xabarlar\nУхандаги лабораториядаги иш тартиби ошкор қилинди\n12.05.2020, 23:27 | Дунё\nБугунги кунда бутун ер юзига тарқалиб кетган Covid-19 коронавируси ўчоғи сифатида тан олинган Хитойнинг Ухан шаҳрида жойлашган Вирусология институти ходимлари муассасанинг ўта хавфли микроорганизмлар тадқиқ этиладиган лабораториясида иш қай тарзда йўлга қўйилгани ҳақида ОАВга сўзлаб беришди.\nУхань давлат лабораториясининг биохавфсизлик бўйича директори Юань Чжимин корхонада инфекцион материаллар билан ишлашда барча қоидаларга қатъий риоя қилинишини ишонч билан таъкидлайди. Қайд этилишича, лабораторияда тажриба ўтказувчи мутахассислар ҳар йили жисмоний ва руҳий ҳолати юзасидан текширувдан ўтиб туришади.\nБундан ташқари, лабораторияга кириб-чиқиш мунтазам қайд этиб борилади, бино ҳудудида ёлғиз юриш ман этилган.\nШунингдек, лабораторияда аксил босим технологияси қўлланади: бино ичидаги ҳаво ташқарига чиқмайди.\nТаъкидланишича, ҳар қандай зарарланган чиқинди унсурлар юқори босим остида қайта ишловдан ўтказилади ва кейин тегишли лицензияга эга компания томонидан йўқ қилинади.\nМаълумки, АҚШ президенти Дональд Трамп коронавируснинг дунё бўйлаб тарқалиб кетишида бир неча бор Хитойни айблаб, баёнот берди. Унинг айтишича, инфекция хитойлик мутахассисларнинг ишга масъулиятсизлиги оқибатида назоратдан чиқиб кетган бўлиши мумкин.\nАмерика етакчиси Жаҳон соғлиқни сақлаш ташкилоти (ЖССТ)ни ХХР қўлидаги "қўғирчоқ" деб атади. Қўшма Штатлар Давлат котиби Майкл Помпео эса Вашингтон коронавирус Ухандаги лабораториядан тарқатилганини тасдиқловчи жуда кўп далилларга эга эканини эълон қилди.\nТеглар: Ухан лаборатория иш тартиб


10 августгача бухгалтер нима қилиши керак | BUXGALTER.UZ\nҲурматли бухгалтерларга яқинлашаётган август ойи назорат саналарини эслатиб ўтамиз.\n10 август 2019 йилнинг август ойи учун фойда солиғи бўйича жорий тўловни тўлашнинг сўнгги куни (СК, 164-модда, 3 ва 4-қисмлар). Ҳисобот давридаги тахмин қилинаётган солиқ солинадиган фойдаси ЭКИҲнинг 200 бараваридан кам бўлган корхоналар фойда солиғи бўйича жорий тўловларни тўламайди. Эслатиб ўтамиз, жорий йил 1августдан бошлаб 1 ЭКИҲ – 223 000 сўм.\nБундан ташқари, 10 август:\n2019 йилнинг июль ойи учун акциз солиғи бўйича ҳисоб-китобни тақдим этиш ва тўловни тўлашнинг сўнгги куни (СК, 239-модда; 240-модда, 1-қисм);\n2019 йилнинг август ойи учун мол-мулк солиғи бўйича жорий тўловни тўлашнинг сўнгги куни (СК, 271-модда, 5-қисм). Жорий тўловларни ҳар чоракнинг учинчи ойи 25-кунидан кечикмай тўлайдиган микрофирмалар ва кичик корхоналар бундан мустасно;\n2019 йил июль ойи учун бозорлар ва устав фондида (устав капиталида) давлат улуши камида 51%ни ташкил этган савдо мажмуалари олган даромадлари ва бюджетга маблағлар ўтказгани тўғрисида маълумотларни тақдим этишнинг сўнгги куни (СК, 387-модда, 5, 6 ва 7-қисмлар).\n5 сентябргача бухгалтер нима қилиши керак\nБухгалтер 10 сентябрга қадар нима қилиши керак


ЎзА - Нукус меҳмонларни кутмоқда\n14.08.2018 18:52 Чоп этиш версияси\nПойтахтнинг Жанубий вокзали. Жонажон Ватанимизнинг файзли остонаси. Унинг бу галги йўловчилари бошқалардан яққол фарқ қилади. Уларни меҳр, ижод ва янгиликка интилиш бирлаштирган.\nПоезд вақтини кутаётганлар ортиқча сўзсиз, ҳаракатлари ва ҳатто рақс орқали ўзаро мулоқот қилишмоқда. «ZO`R ТВ»нинг ижодий жамоаси: санъат ва маданият ходимлари, машҳур актёрлар ва эстрада ижрочилари, турли лойиҳалар бўйича танловларда ғолиб бўлган жамоа аъзолари ҳисобига шакллантирилган 350 кишилик гуруҳ перронда ана шундай ажойиб байрамона муҳитни юзага келтиришди. Мазкур лойиҳа эса жорий йилнинг 25 июль куни бошланган.\nСафарга отланган катта ижодий жамоанинг бир бўлагига айланиш, улар билан мулоқотга киришиш ҳеч ҳам мураккаб эмас. Зеро мамлакатимизнинг энг узоқ манзилларидан бўлган қорақалпоғистонлик тенгдошлари олдида муносиб иштирок этиш масъулияти шу жойнинг ўзида иштирокчиларни тайёргарликка ундамоқда. Ана шу ҳаяжон ва масъулият ҳаракатларнинг ҳар бир жиҳатига алоҳида эътибор сари ундаётганини жажжигина қизалоқлар нигоҳидаги жиддийликдан ҳам пайқаш қийин эмас. Боиси ўз чиқишлари билан шунчаки рақс ижро этиш эмас, бошқаларни ҳам руҳлантириш, янги кўникмаларни ўзлаштиришдек каттароқ мақсад уларнинг юрагида жўш урмоқда.\nЁқимли ва унутилмас саёҳат учун ҳамма нарса шай. Нукусда бўлиб ўтадиган якуний гала-концертнинг кўтаринки руҳияти Жанубий вокзалда старт олди. Ана шу кайфият ила поезд саёҳатни бошлади. У ўзи билан ижоднинг серқирра ва бетакрор уфқлари, қиёси йўқ имкониятлар ва янги дўстлик ришталари каби руҳиятни ҳам олиб кетмоқда. Фақат бу эзгу ниятлар поезднинг махсус вагонларида эмас, 350 нафар ёш йўловчи қалбларига жо бўлган.


Абдусалом Азизов Озарбойжон мудофаа вазири билан музокара ўтказди\n16:40 / 16.11.2017\nЎзбекистон Республикаси мудофаа вазири генерал-майор Абдусалом Азизов бошчилигидаги делегация Озарбойжон Республикасига расмий ташриф билан келгани ҳақида хабар берган эдик.\nЎзбекистон Республикаси Мудофаа вазирлиги матбуот хизматининг KUN.UZ’га хабар қилишича, 16 ноябрь тонгдан Ўзбекистон мудофаа вазири Озарбойжон умуммиллий етакчиси Ҳайдар Алиев қабрига гулчамбар қўйди. Боку шаҳридаги “Шаҳидлар хиёбони” мемориал мажмуаси зиёратидан кейин Озарбойжон мудофаа вазири генерал-полковник Закир Гасанов Ўзбекистон делегациясини қабул қилди.\nИкки мамлакат ҳарбий идоралари ўртасида бўлиб ўтган учрашувда ҳарбий, ҳарбий-техник, ҳарбий таълим ва бошқа йўналишлардаги икки томонлама ўзаро манфаатли ҳамкорлик алоқаларни ривожлантириш масалалари муҳокама этилди.\nЎзбекистон Республикаси Мудофаа вазирлиги ҳарбий делегациясининг Озарбойжон Республикасига расмий ташрифи давом этмоқда.\nОзарбойжон Абдусалом Азизов


МАДАНИЙ-МАЪРИФИЙ ВА СПОРТ ИШЛАРИНИ ТАШКИЛ ЭТИШ » Навоий вилоят касаба уюшмалари\nАСОСИЙ МАДАНИЙ-МАЪРИФИЙ ВА СПОРТ ИШЛАРИНИ ТАШКИЛ ЭТИШ\n2016 йилда меҳнат жамоаларида касаба уюшмалари томонидан ўтказиладиган "Маънавият соатлари”нинг Намунавий мавзулари\nI. Мамлакатимизда инсон манфаатлари йўлида амалга оширилаётган кенг қамровли ислоҳотларнинг мазмун-моҳияти ва давлатимиз сиёсатининг устувор йўналишлари, қабул қилинган қарорлар, қонун ҳужжатлари ва Давлат дастурларининг аҳамиятини меҳнаткашлар, айниқса ёшлар онгига етказиш ҳамда кенг тарғиб этиш\n"Маънавият соатлари” мавзуси\nМиллий армиямиз мамлакатимиз мустақиллигини, суверенитетини сақлашнинг, сарҳадлар даҳлсизлигини таъминлашнинг ҳамда Ватанимиздаги тинч ва хотиржам ҳаётнинг кафолатидир.\nЎзбекистон Республикаси Президенти Ислом Каримовнинг 2015 йилда мамлакатимизни ижтимоий-иқтисодий ривожлантириш якунлари ?амда 2016 йилга мўлжалланган иқтисодий дастурнинг энг муҳим устувор йўналишларига бағишланган Вазирлар Маҳкамасининг мажлисидаги маърузасининг мазмун-моҳияти ва аҳамияти.\n"2016 йил – Соғлом она ва бола йили” Давлат дастурининг мазмун-мо?ияти ва касаба уюшмаларининг бу борадаги вазифалари.\nЎзбекистон Республикаси ахборот хавфсизлигини таъминлаш Давлат тизими ва унинг норматив ҳуқуқий асослари.\nМустақилликнинг қадрига етиш, истиқлол берган имкониятларга шукроналик туйғусини ривожлантиришда Республика Президенти Ислом Каримовнинг "Она юртимиз бахту иқболи ва буюк келажаги йўлида меҳнат қилиш – энг олий саодатдир” асари аҳамияти.\nМустақиллик йилларида Ўзбекистонда амалга оширилган туб ўзгаришлар ҳамда мамлакатимиздаги иқтисодий барқарорлик хорижий мутахассислар эътирофида.\nЎзбекистон Республикаси Президенти Ислом Каримовнинг Конституциямиз қабул қилинганлигининг 24 йиллигига бағишланган тантанали маросимдаги маърузасининг мазмун-моҳияти.\nII. Маънавий юксалиш, кўҳна қадриятлар, бой тарихимиз ва маданий меросимиз тарғиботи\nЁшларда мафкуравий иммунитетни шакллантиришнинг услубий такомиллаштириш йўллари.\nТинчлик ва аҳиллик мамлакатимиз тараққиёти ва халқимиз фаровонлиги асосидир.\nБугунги дунёнинг мафкуравий манзараси: Глобаллашув жараёнлари ва маънавий таҳдидлар.\nМиллий ғоя ва маънавий ҳаёт.\nДиний экстремизм ва терроризмнинг жамият тараққиётига таҳдиди. Ислом дини ниқоби остидаги халқаро терроризмнинг дунё ҳамжамиятига хавфи.\nМиллий либос – маънавият кўзгуси.\nБуюк аждодларимиз ҳаёти, улар эришган ва бугунги кунда бутун маърифатли инсониятни ҳайратга солиб келаётган ютуқлари – маънавий жасорат намунаси.\nIII. Ҳуқуқий маданиятни юксалтириш\nЎзбекистон Республикаси Президентининг 2015 йил 15 майдаги “Хусусий мулк, кичик бизнес ва хусусий тадбиркорликни ишончли ҳимоя қилишни таъминлаш, уларни жадал ривожлантириш йўлидаги тўсиқларни бартараф этиш чора-тадбирлари тўғрисида”ги Фармонининг мазмун-моҳияти ва ушбу Фармон ижроси бўйича республикада амалга оширилаётган ишлар.\nЎзбекистонда ҳуқуқий маданиятнинг асосий принциплари.\nЎзбекистон Конституцияси – демократик ва халқчил қомус.\nIV. Соғлом турмуш тарзини тарғиб этиш\nРепродуктив саломатликнинг жамият ривожида тутган ўрни.\nКасб касалликларни олдини олишда спорт ва соғлом турмуш тарзининг ахамияти.\nИзоҳ: Маънавият соатларида иштирок этувчи маърузачилар таркиби ҳамда уни ўтказиш санаси корхона, ташкилот ва муассасалар касаба уюшма қўмиталарининг "Маънавият соатлари” дастурида белгиланади. Долзарблигига қараб мавзулар ўзгартирилиши мумкин\nФайл номи: manaviyat-soatlari.doc.\nФайл хажми: 74 Kb.\nКўчириб олишлар сони: 13 марта.\nmanaviyat-soatlari.doc [74 Kb] (кўчиришлар сони: 13)\nКорхона, ташкилот ва муассасаларда жисмоний тарбия ва спортни ривожлантириш, оммавийлигини ошириш, аҳолининг меҳнат самарадорлигини ошириш ва меҳнат қилиш фаоллигини узайтириш мақсадида ходимлар гимнастикаси бўйича\nМазкур тавсиялар корхона, ташкилот ва муассасаларда фаолият кўрсатаётган ходимларнинг соғлом турмуш тарзи асосида мехнат фаолиятини олиб бориши, ходимлар гимнастикаси орқали саломатлигини яхшилаши, гиподинамия (камҳаракатлик) туфайли юзага келувчи турли касалликлардан ўзини сақлашига кўмаклашиш мақсадида ишлаб чиқилди.\nХодимлар гимнастикаси ташкил этилишининг долзарблиги. Бугунги кунда жамиятни иқтисодий ва ижтимоий-маданий хаётнинг янги шароитлари ва ходисалари, ўқиш ва кейинроқ мехнат жараёнига тезлик билан муваффақиятли мослашиши учун инсон психикаси ҳамда жисмоний соғлиғини сафарбар этиш зарурати билан боғлиқ ҳаёт фаолиятининг турли жиҳатларини ўзгартиришни талаб қилади.\nҳар бир одамнинг ҳаракатлари сарфланган саломатлик захираларини тиклаш, соғлом авлодни сақлаб қолиш ва умрини узайтириш, ҳаётий фаоллигини таъминлаш ва ўз соғлиғига болаликдан кексалик давригача оқилона муносабатда бўлишига йўналтирилиши керак.\nЛекин маълумки, ҳозирги даврда жуда кўп инсонлар гиподинамия (камҳаракатлик) туфайли юзага келадиган касалликлардан азият чекади.\nАсосан, буларга кўп харакат талаб этмайдиган соҳалар (конвйерда ишлайдиганлар, операторлар, ҳайдовчилар, компьютерда ишловчилар ва ҳ.к.) киради.\nҳозирги кунда жуда ҳам кўп соҳалар пайдо бўлиб, унда асосан инсоннинг психикаси, асаб системаси, кўриш ва эшитиш органларига кучли таъсир этмоқда.\nКўп харакатсиз ҳолатда турганда ёки ўтирганда, кам харакатдаги организмда моддалар алмашинуви, қон айланиши камаяди. Оёқларда мушаклар заифлашиб, қомад бузилишига олиб келади ва кам харакатли касб эгалари кўпроқ бош оғришидан шикоят қиладилар.\nОғир меҳнат талаб этувчи касб эгаларида бир хил иш жараёнидаги харакатлар фақатгина аниқ мушак гуруҳларига таъсир этади, бошқа мушакларнинг иш фаолияти харакатсизлиги туфайли ёмонлашишга олиб келади.\nАқлий ва жисмоний юкламаларнинг оқилона тақсимланиши, соғлом турмуш тарзини юритиш ҳамда жисмоний машқлар билан мунтазам шуғулланиш замонавий одамнинг муваффақиятли ҳаёт фаолиятининг ажралмас бўлагидир.\nАммо биз кўпинча шунинг гувохи бўламизки, кишилар саломатлиги жиддий издан чиққан пайитдагина соғлом турмуш тарзи ва жисмоний машқларга мурожаат қиладилар. Вахоланки мунтазам равишда оддий гимнастик машҳулотларни бажариш саломатлигимизга ўз ижобий таъсирини ўтказади.\nГимнастика ўзининг мақсад ва вазифаларига қараб 3 турга бўлинади ва улардан бири бу -ходимлар гимнастикаси хисобланади.\nХодимлар гимнастикаси-қийин бўлмаган комплекс жисмоний машқлар бўлиб, ҳар куни иш вақти жараёнида ходимларнинг организм ҳолатини функционал яхшилаш, иш фаолиятини янада оширишга қаратилиб, бу машқлар иш жойида ва иш кийимида ўтказилишига мослаштирилган бўлиши лозим.\nШундан келиб чиққан холда, ходимлар гимнастикасининг асосий мақсади-ходимларнинг саломатлигини мустаҳкамлаш, меҳнат самарадорлигини ошириш, иш вақти жараёнида уларнинг иш даражасини тиклаш, чарчаш ҳолатини камайтириш, касалланиш даражасини пасайтиришдан иборатдир.\nқуйида тавсия этилаётган гимнастик машқлар мажмуаси куннинг биринчи яримида иш бошлангандан икки соат кейин ва куннинг иккинчи ярмида тушликдан икки соат кейин бажарилиши мақсадга мувофиқдир.\nСпорт танаффуси-бу дам олиш ҳолати бўлиб, у чарчаш ва иш даражасини тиклашга қаратилган. Бу танаффуслар 5-10 машқлардан иборат бўлиб, 5-7 дақиқани ташкил этади. Одатда бу машқлар иш вақтнинг иккинчи ярмида ўтказилади. Машқлар бажарилаётган жой хавфсиз ва гигиеник талабларга жавоб бериши шарт.\nМашқларни шундай навбатлаштириш керакки, улардан бири орқа мушакларни ривожлантирса, бошқаси бўйин қисмида йиғилувчи тузларни парчалаши- кейингиси қорин прессини мустаҳкамлашга ёрдам бериши керак.\nМашқ бажарувчи машқ давомида ўзини ёмон ҳис этса, машқ секинлаштирилади ва камайтирилади. Шундан кейин ҳам ўзини ёмон ҳис этса, албатта шифокорга мурожаат қилиши лозим.\nСпорт машқлари иложи бўлса мусиқа остида ва очиқ ҳавода ўтказилса шуғулланувчиларнинг организми янада мустаҳкамланади.\nХодимлар гимнастикаси бўйича қуйида кўрсатиб ўтилган машқларни мунтазам бажариш натижасида;\n-остеохондроз (бўғинларда туз йиғилиши);\n- умуртқа қисмидаги грижа;\n-ички организмларни нотўғри ишлаши (модда алмашувининг ёмонлашуви) каби хасталиклардан сақлаб, иш унумдорлигини оширади.\nНемис ёзувчиси Гётенинг таъкидлашича "ишонган нарсасига интилган инсоннинг қуввати асло тугамайди” ва бу унинг ҳозирги ва келажакда катта муваффақиятларга эришувига ёрдам беради.\nСаломат бўлай десангиз - шифо машқларини афзаллигига ишонинг ва уларни бажаришга интилинг!\nФайл номи: gimnastikasi-byicha-tavsiya.doc.\nФайл хажми: 209.5 Kb.\nКўчириб олишлар сони: 39 марта.\ngimnastikasi-byicha-tavsiya.doc [209.5 Kb] (кўчиришлар сони: 39)\nГИМНАСТИК МАШҚЛАР МАЖМУАСИ\n1.\tИш жараёнида кўп жисмоний куч талаб этадиган касб эгалари учун\n1. Турган жойида, қўллар белда, тирсаклар орқага, гавдани кўтарган ҳолда, оёқлар учида туриб чуқур нафас оламиз; тирсаклар олдинга, оёқлар тўлиқ ерга қўйилади нафас чиқарилади ( 4 марта қайтарилади);\n2- олдинги турган ҳолатга қайтиб, биринчи қўллар елкага кейин қўлларни тепага кўтарамиз, кўтарилганда нафас оламиз; қўллар эркин ҳолатда пастга туширилганда нафас чиқарилади; 6 марта бажарилади;\n3- олдинги ҳолатга қайтиб стулга ўтириб, қўллар билан астагина қайилтирилган ҳолда стулга суяниб, оёқлар бирга ва олдинга чўзамиз; оёқларни очган ҳолда, товонларни полда сирпантирган ҳолда нафас оламиз; оёқларни бирлаштириб, бошни пастга энгаштирилади, қўлларни стулга тираган ҳолда нафас чиқарилади; (4 марта бажарилади);\n4- олдинги ҳолатга қайтиб, стулда ўтирган ҳолда, қўлларни стулга тираб; нафас оламиз, оёқларни текислаб, озгина олдинга энгашамиз, қўлларни олдинга чўзишга харакат қилиб оёқларга текизган ҳолда – нафас чиқарилади; кейин текисланиб нафас олинади; (4 марта бажарилади);\n5 - Олдинги ҳолатга қайтиб, турган ҳолда оёқлар елка кенглигида очган холда; қўлларни туширамиз, кейин ён тарафга кейин аста тепага кўтарамиз нафас оламиз; олдинга энгашиб, қўлларни пастга тушириб нафас чиқарамиз;(6 марта бажарилади);\n6 – Олдинги турган ҳолатга қайтиб, қўлларни тепага кўтариб, ўнг оёқни орқага қилиб нафас олинади, олдинги, тўғри турган ҳолатга қайтарилиб нафас чиқарилади; кейин чап оёқ билан қайтарилади; (6 марта бажарилади.)\n2.\tИш жараёнида ўрта жисмоний куч талаб этадиган касб эгалари учун\n1- Турган жойида, оёқлар бирга; қўлларни тепага кўтариб, оёқларни учида турамиз чуқур нафас оламиз; қўлларни пастга тушириб, олдинги ҳолатга қайтиб нафас чиқарилади ;\n2- олдинги турган ҳолатга қайтиб, оёқлар елка кенглида очилиб, ўнг қўлни ён тарафга чўзамиз, чап қўлни белга қўйган ҳолда, гавдани ўнг томонга кейин чап томонга қараб бурамиз, қўллар чўзганда нафас оламиз; қўллар белга қўйилганда нафас чиқарилади, кейин қўлларни алмаштирилади;\n3- олдинги ҳолатга қайтиб, қўллар ён томонларга чўзилиб нафас олинади; гавдани пастга энгаштириб, қўлларни Х ҳолатига келтириб нафас чиқарилади; .\n4- олдинги турган ҳолатга қайтиб оёқларнинг учида туриб, қўллар белда, сакралади, турган жойда югурилади;\n5 - Олдинги ҳолатга қайтиб, турган ҳолда оёқлар елка кенглигида очилиб; қўлларни ён тарафга кейин тепага кўтариб нафас оламиз; гавдани энгаштириб, қўллар билан ўнг оёқ бармоқларига текизиб олдинги ҳолатга қайтамиз. Худди шундай машқни чап оёқ бармоқларига текизиб, олдинга энгашиб, қўлларни пастга тушириб нафас чиқарамиз;\n6 – Олдинги турган ҳолатга қайтиб, оёқлар елка кенглигида очилиб, ўнг қўлни бошга қўйиб нафас олинади, чап қўл ён тарафга чўзилади; кейин чап қўллар бошга қўйилади, ўнг қўллар ён тарафга чўзилади; қўллар алмашган вақтда нафас чиқарилади; (ҳар бир машқ 5- 6 марта бажарилади.)\n3.\tИш жараёнида ўтириб иш юритадиган касб эгалари учун\n1. Стулда ўтирган ҳолда, гавдани кўтариб, оёқлар учида туриб, қўлларни ёнга, кейин тепага кўтарамиз чуқур нафас оламиз; олдинги холатга қайтиб нафас чиқарилади; ( 3- 4 марта бажарилади)\n2- олдинги ҳолатга қайтиб, стул ёнига туриб, қўллар билан стулнинг суянчиғини ушлаб, битта оёқ орқага, битта қўл ёнга чўзилиб (нафас оламиз); олдинги ҳолатга қайтиб нафас чиқарилади;( 3-4 марта ҳар бир оёққа қайтарилади)\n3- шу ҳолатда ўнг қўлни бош баландлигида кўтариб, чап оёқни ён тарафга чўзамиз нафас оламиз; орқага қайтариб нафас чиқарилади; (5-6 марта ҳар бир оёққа бажарилади)\n4- олдинги турган ҳолатга қайтиб, қўллар пастга туширилган холатда, оёқлар бирга; қўлларни тепага кўтарамиз нафас оламиз, энгашиб қўллар билан орқада турган стулга теккизилади –(нафас чиқарилади; (3- 4 марта бажарилади)\n5 - Стулни олдида турган ҳолда, қўллар пастга туширилган, қўллар билан стулни суянчиғини ушаб, ўтирилади – нафас олинади, турганда нафас чиқарилади; (4-5 марта бажарилади)\n6 – Олдинги турган ҳолатга қайтиб, стул гавданинг орқа томонига қўйилиб, қўлларни тўғрига чўзиб, гавда билан ўнг томонга кейин чап томонга қайирилиб стулнинг суянчиғи қўллар билан ушланади; ҳар қайрилганда нафас олинади, олдинги ҳолатга қайтганда нафас чиқарилади;( 5- 6 марта бажарилади)\n7- стулда ўтирган ҳолда, қўллар билан стулни ушлаб, оёқларни тўғрига кўтарамиз ва туширамиз ;( 6-8 марта қайтарилади)\n8- стулда ўтирган холда, қўллар билан стулни ушлаб, оёқларни чўзиб, қўлларни ён тарафга чўзиб кейин тепага кўтарилади нафас оламиз ва олдинги холатга қайтиб нафас чиқарилади; ( 3-4 марта бажарилади)\n9- стулга ён тарафдан туриб, оёқлар бирга, ўнг қўл билан стул суянчиғини ушлаб, чап оёқ ён тарафга чўзилади, чап қўл тепага баланд кўтарилиб нафас оланади ва олдинги ҳолатга қайтиб нафас чиқарилади, сўнг чап қўл билан стул суянчиғи ушлаб, ўнг оёқ ён тарафга чўзилади, ўнг қўл тепага баланд кўтарилади нафас оламиз ва олдинги ҳолатга қайтиб нафас чиқарилади ; (ҳар тарафга 5-6 марта бажарилади)\n10- стулга ён тарафдан туриб, оёқлар бирга, ўнг қўл билан стул суянчиғи ушлаб, чап қўлни кўтариб бўйин орқасига қўйилади – нафас олинади, олдинги ҳолатга қайтиб нафас чиқарилади; чап қўл билан стул суянчиғи ушлаб, ўнг қўлни кўтариб бўйин орқасига қўйилади – нафас олинади, олдинги ҳолатга қайтиб нафас чиқарилади;( 3-4 марта бажарилади)\n1- стулда ўтирган ёки тикка турган холда қўллар ён томонда эркин холатда. Бошни аввал ўнга кейин чапга бурамиз ва олдинги холатга қайтилади (ҳар томонга 5-10 марта бажарилади).\n2- тикка турган холда қўллар ён томонда эркин холатда. Бошни ўнг томонга буриб, турган жойда енгил югирилади, худди шу машқни бошни чап томонга бурган холда бажарилади (ҳар томонга 5-10 марта бажарилади).\n3- стулда ўтирган ёки тикка турган холда қўллар ён томонда эркин холатда. Бошни олдинга эгиб, дахан қисмини кўкрак қисмига етказилади ва олдинги холатга қайтилади (5-10 марта бажарилади).\n4- стулда ўтирган ёки тикка турган холда қўллар ён томонда эркин холатда. Бошни орқага эгиб, дахан қисмини олдинга чузилади ва олдинги холатга қайтилади (5-10 марта бажарилади).\n4. Иш жараёнида ақлий иш юритадиган касб эгалари учун\n1. Турган ҳолда, оёқлар бирлаштириб, қўлларни бошдан тепага кўтарамиз, қўл бармоқлари бир-бирига қулф ҳолда бўлиб, чуқур нафас оламиз, олдинги ҳолатга қайтиб нафас чиқарилади ;\n2- олдинги турган ҳолатга қайтиб, ўнг оёқни ёнга чўзиб қўлларни кўтариб бошга қўйилади, чўзилиб(нафас оламиз), олдинги ҳолатга қайтиб нафас чиқарилади, сўнгра худди шу машқни чап оёқни ёнга чўзиб қўлларни кўтариб бошга қўйилади, чўзилиб нафас оламиз, олдинги ҳолатга қайтиб нафас чиқарилади;\n3- шу ҳолатда ўнг қўлни бош баландлигида кўтариб, чап оёқни ён тарафга чўзиб нафас оламиз, орқага қайтариб нафас чиқарилади; (5-6 марта ҳар бир оёққа қайтарилади).\n4- олдинги турган ҳолатга қайтиб, қўлларни олдинга қараб кўтарамиз, кафтлар бўш ҳолда пастга туширилган, ўтириб, қўлларни пастга туширганда-нафас оламиз, қўллар белга қўйилганда – нафас чиқарилади;\n5 - Турган ҳолда, оёқлар бирга, қўлларни ён тарафга чўзиб, гавдани ва бошни бирга ўнг сўнгра чап томонларга қаратамиз;\n6 – Олдинги турган ҳолатда, қўлларни тепага кўтарамиз ва нафас олинади, тўғрига энгашиб, қўллар белда бўлади ва нафас чиқарилади;\n7- Олдинги турган ҳолатда, оёқлар елка кенглигида, қўлларни кўкрак олдида бирлаштириб,чап томонга сўнг ўнг томонга буриламиз; (ҳар бир машқ 6-12 марта бажарилади).\n1-стулда ўтирган ёки тикка турган холда қўллар ён томонда эркин холатда. Бошни аввал ўнга кейин чапга бурамиз ва олдинги холатга қайтилади (ҳар томонга 5-10 марта бажарилади).\n5. Иш жараёнида тик турган ҳолда иш юритадиган касб эгаларига\n1. Барча машқлар стулда ўтирган ҳолда бажарилади, фақатгина 4- машқдан ташқари. Стулда ўтирган ҳолда, оёқлар товонини полга теккизган ҳолда, чўзамиз, чап қўлларни бош орқасига кўтарамиз ва чуқур нафас оламиз; қўлларни бўш тутган ҳолда, пастга туширамиз ва нафас чиқарилади, ўнг қўлларни бош орқасига кўтарамиз ва чуқур нафас оламиз; қўлларни бўш тутган ҳолда, пастга туширамиз ва нафас чиқарилади ( 6-8 марта бажарилади).\n2- олдинги ҳолатга қайтиб, оёқларни чўзган ҳолда, қўллар кўкрак олдига қўйилиб, гавдани ўнг томонга, сўнгра чап томонга бурамиз, олдинги ҳолатга қайтилади (8-10 марта ҳар бир оёққа бажарилади).\n3- оёқларнинг товонини полга теккизган ҳолда, олдинга қараб чўзиб, қўлларни тепага кўтарамиз ва пастга эгиламиз; шундан сўнг қўлларни ерга текказиб, тикланамиз, қўлларни тепага кўтарамиз, оёқларни жуфтлаштириб олдин холатга қайтамиз ( 6-8 марта бажарилади).\n4- столга юз томон билан қараб, уни қўл билан ушлаб, ўнг оёқни орқага, олдинги турган ҳолатга қайтиб, ўтириб турилади, худди шу машқ чап оёқ билан қайтарилади (8- 10 марта бажарилади).\n5 - оёқларни чўзиб, қўллар белда, оёқларни чап томонга сўнгра ўнг томонга харакатлантирамиз. Олдинги ҳолатга қайтиб оёқларнинг учи билан кетма-кет тепага пастга туширамиз (10-12 марта бажарилади).\n6 – Стулда ўтирган ҳолда, қўлларни бошдан тепага кўтариб, секин орқага эгиламиз, қўлларни тушириб, ўнг оёқни кўтариб, қўллар билан қарсак чаламиз, худди шу машқни чап оёқ билан қайтарамиз (6-8 марта бажарилади).\n7- стулда ўтирган ҳолда, қўллар билан елкани ушлаймиз, ўнг оёқни олдинга қараб чўзамиз, қўлларни бўш қилган ҳолда ёнга чўзиб, олдинги ҳолатга қайтамиз, худди шу машқни чап оёқ билан қайтарамиз ( 5-6 марта бажарилади).\n“САЛОМАТЛИГИНГИЗ УЧУН- ЎЗИНГИЗ МАСЪУЛСИЗ” БУНИ УНУТМАНГ!


Кибр ва манманлик билан кийимларини судраб юриш\n17:30 / 07.01.2019 2263 pdf Ўқиш режими + -\n«Одамлардан (мутакаббирлик билан) юзингни ўгирмагин ва ерда кибру ҳаво билан юрмагин. Чунки Аллоҳ барча кибр-ҳаволи, мақтанчоқ кимсаларни суймас» (Луқмон сураси, 18-оят).\nЯъни, Аллоҳ таоло ўзини бошқалардан устун қўядиган, ҳеч кимни менсимайдиган, гердайиб юрадиган ва мақтанчоқ кимсаларни ёқтирмайди.\nПайғамбар соллаллоҳу алайҳи васаллам айтганлар: «Тўпиқдан пастга тушган изор (иштон) оловдадир» (Бухорий ривояти).\n(Изоҳ: Бу ўринда эътибор бериладиган муҳим жиҳат шим почасининг тўпиқдан пастга тушириб юриш эмас, балки кибр қилмасликдир. Бир замонларда изорни судраб кийиш киборларга хос иллат бўлган. Кейинчалик эса, кибр аломатлари кўпайиб кетди. Ҳатто, кишилар почасини тўпиғидан баландга кўтариб олгани билан бошқаларга манманлик қиладиган бўлди. Қуйида келтирилаётган ҳадислар, хусусан, Абу Бакр розияллоҳу анҳунинг Набий алайҳиссаломга изорлари тушиб кетаётганидан шикоят қилганлари ва Расули акрамнинг: «Сиз бу ишни манманлик билан қиладиганлардан эмассиз», деганлари изорнинг тўпиқдан пастга туширмасликдан асл мурод кибр қилмаслик эканини очиқ аён қилади).\n«Расулуллоҳ соллаллоҳу алайҳи васаллам айтдилар: «Аллоҳ изорини такаббурлик билан судраб юрган кимсаларга қиёмат кунида қарамайди».\nБухорий, Муслим ва Молик ривояти.\nАбу Зарр розияллоҳу анҳу айтадилар: «Пайғамбар соллаллоҳу алайҳи васаллам уч марта: «Уч тоифа одамлар борки, Аллоҳ қиёмат кунида уларга гапирмайди, уларга қарамайди, уларни (гуноҳларидан) покламайди ва уларга аламли азоб бўлади», дедилар. Мен: «Ё Расулуллоҳ, бу бахтсиз, зиёнкор кимсалар ким?» деб сўраган эдим: «Кийимини узун қилиб, ерга судраб юрувчи, миннатчи ва ёлғон қасам билан молини ўтказувчи кимсалар», дея жавоб бердилар.\nРасулуллоҳ соллаллоҳу алайҳи васаллам айтдилар: «Бир киши янги кийимларда ўзидан маст бўлиб (ғурурланиб), сочини тараб, гердайиб юриб кетаётган эди. Тўсатдан Аллоҳ уни ерга ютдириб юборди. У энди қиёмат кунигача ер қаърига кириб кетаверади» (Бухорий ва Муслим ривояти).\nПайғамбар соллаллоҳу алайҳи васаллам айтдилар: «Аллоҳ кийимини манманлик билан судраб юрган кимсага қиёмат кунида қарамайди» (Молик, Бухорий ва Муслим ривояти).\nРасулуллоҳ соллаллоҳу алайҳи васаллам айтганлар: «Изор, кўйлак ва саллани узун қилиб, ерга судраб юришади. Кимки бирон-бир нарсани манманлик билан ерга судраб юрса, Аллоҳ унга қиёмат кунида қарамайди» (Абу Довуд, Насоий ривояти).\nПайғамбар соллаллоҳу алайҳи васаллам айтдилар: «Мусулмоннинг изори болдирининг ўртасига тушиб туради. Тўпиққача бўлса ҳам зарари йўқ. Тўпиқдан паст бўлгани эса, оловдадир» (Абу Довуд ривояти).\nБу ҳукм шим, кўйлак, тўн ва бошқа барча либосларга тааллуқлидир.\n«Бир киши узун изорда намоз ўқиётган эди. Расулуллоҳ соллаллоҳу алайҳи васаллам унга: «Бориб бошқатдан таҳорат ол!» дедилар. У бориб бошқатдан таҳорат олиб келди. Яна унга: «Бориб бошқатдан таҳорат ол!» дедилар. Бир киши у зотга: «Ё Расулуллоҳ, нима учун унга таҳорат олишни буюряпсиз?» дедида, сўнг жимиб қолди. Пайғамбар соллаллоҳу алайҳи васаллам: «У узун изорда намоз ўқиётган эди. Аллоҳ эса узун кийимли кишининг намозини қабул қилмайди», дедилар (Абу Довуд ривояти).\nПайғамбар соллаллоҳу алайҳи васаллам: «Кимки либосини манманлик билан ерга судраб юрса, Аллоҳ унга қиёмат кунида қарамайди», деганларида, Абу Бакр розияллоҳу анҳу: «Ё Расулуллоҳ, изорим шалвираб қолган, ушлаб юрмасам пастга тушиб туради», дедилар. Расулуллоҳ соллаллоҳу алайҳи васаллам у зотга: «Сиз бу ишни манманлик билан қиладиганлардан эмассиз», дедилар (Бухорий ривояти).\n“Эй Аллоҳим, бизга гўзал лутф марҳаматинг ила муомалада бўл. Эй раҳмлиларнинг раҳмлироғи, Ўзинг бизга раҳм қил.\n13:45 / 07.01.2019 1121\n07:00 / 08.01.2019 2104\nСаҳобалардан биронтасини ҳақорат қилиш (иккинчи мақола)\nКимки юлдузлар Аллоҳнинг иродасидан ташқари ҳам таъсир қилади ёки фаолият кўрсатади, деб эътиқод қилса, у мушрик бўлади. Расулуллоҳ соллаллоҳу алайҳи давоми...\n887 21:00 / 05.08.2019\nДаюс бўлиб қолмай десангиз\nучинчи мақолаШифокорга борганда, аёлимиз ёки қизимизни аёл шифокорга кўрсатайликАёлини эркак табибга олиб бориб, ўзи ташқарида турадиган кимсалар даюс давоми...\n1162 15:00 / 19 январь\n1227 11:09 / 09.01.2020\n1427 17:10 / 08.04.2019